Edukiak
Indizea 🔎︎

# Aukerak

Zenbakidun edo buletdun zerrenden formatu-aukerak ezartzen ditu. Nahi izanez gero, zerrenda hierarkikoko maila indibidualetan formatua aplika daiteke.

Komando hau erabiltzeko...

Aukeratu Formatua - Buletak eta zenbakitzea. Ireki Aukerak fitxa-orria.

Ireki Estiloak - Aurkezpen-estiloak, eskema-estilo baten laster-menua, eta aukeratu Berria/aldatu.

Ireki Estiloak - Zerrenda-estiloak, ireki sarrera baten laster-menua, eta aukeratu Berria/Aldatu.

## Formatua

Hautatu aldatu nahi duzun maila(k) eta ondoren zehaztu erabili nahi duzun formatua.

## Maila

Hautatu formatu-aukerarako aldatu nahi duzun maila(k). Hautatuko maila nabarmendu egiten da aurrebistan.

### Zenbakitzea

Hautatu hautatutako mailen zenbakitze-estiloa.

Hautapena | Deskribapena
1, 2, 3, ... | Zenbaki arabiarrak
A, B, C, ... | Letra maiuskulak
a, b, c, ... | Letra minuskulak
I, II, III, ... | Zenbaki erromatarrak (maiuskula)
i, ii, iii, ... | Zenbaki erromatarrak (minuskula)
A,... AA,... AAA,... | Alfabetoaren araberako zenbakitzea, letra maiuskulaz
a,... aa,... aaa,... | Alfabetoaren araberako zenbakitzea, letra minuskulaz
Buleta | Lerro baten hasieran buleta bat gehitzen du. Bulet-estilo bat aukeratzeko hautatu aukera hau, eta ondoren egin klik Karakterea botoian. Buleten tamaina aldatu egiten da lerroaren altuerara doitzeko. Nahi izanez gero, buletetan beste letra-tamaina bat erabiltzen duen karaktere-estilo bat defini daiteke.
Irudiak | Irudi bat bistaratzen du buleterako. Hautatu aukera hau eta sakatu Hautatu erabili nahi duzun irudi-fitxategia aurkitzeko. Irudia dokumentuan kapsulatuko da.
Grafiko estekatuak | Irudi bat bistaratzen du buleterako. Hautatu aukera hau eta sakatu Hautatu erabili nahi duzun irudi-fitxategia aurkitzeko. Irudia esteka gisa txertatuko da irudi-fitxategian.
Bat ere ez | Ez du zenbakitze-estilorik aplikatu.

Ondorengo eremuen erabilgarritasuna Zenbakitzea koadroan hautatzen duzun estiloaren arabera dago.

### Aurretik

Sartu karaktere edo testu bat zenbakiaren aurretik bistaratzeko zerrendan.

### Ondoren

Sartu karaktere edo testu bat zenbakiaren ondoren bistaratzeko zerrendan. "1.)" estiloa erabiltzen duen zenbakidun zerrenda bat sortu nahi baduzu, idatzi ".)" koadro honetan.

### Karaktere-estiloak

Aukeratu zenbakitutako zerrendan erabili nahi duzun karaktere-estiloa. Karaktere-estiloa sortu edo editatzeko, ireki Estiloak leihoa, sakatu 'Karaktere-estiloak' ikonoa, egin eskuineko klik estilo batean, eta aukeratu Berria.

### Erakutsi azpimailak

Sartu zenbakitze-estiloan sartuko diren aurreko mailen kopurua. Esaterako, "2" sartzen baduzu eta aurreko mailak "A, B, C..." zenbakitze-estiloa badarabil, uneko mailaren zenbakitze-eskema "A.1" bihurtuko da.

### Hasi:

Sartu uneko mailarako beste hasiera-zenbaki bat.

### Kolorea Kolorea

Hautatu uneko zenbakitze-estiloaren kolorea.

### Tamaina erlatiboa Tamaina erlatiboa

Sartu zein neurritan nahi duzun bulet-karakterearen tamaina aldatu dadin, uneko paragrafoaren letra-tipoaren altuerarekin alderatuta.

### Karakterea

Bulet-ikur bat hautatzekoKaraktere bereziak elkarrizketa-koadroa irekitzen du.

### Grafikoentzako aukerak:

### Hautatu...

Hautatu grafiko bat edo aurkitu bulet gisa erabili nahi duzun grafikoa.

### Zabalera

Sartu grafikoaren zabalera.

### Altuera

Sartu grafikoaren altuera.

### Mantendu proportzioa

Grafikoaren tamaina-proportzioak mantentzen ditu.

### Lerrokatzea

Hautatu grafikoaren lerrokatze-aukera.

## Maila guztiak

Ezarri maila guztien zenbakitze-aukerak.

### Ondoz ondoko zenbakitzea

Zenbakitzea unitate batean handitzen du, zerrenda-hierarkian maila bat behera egiten den bakoitzean.