Edukiak
Indizea 🔎︎

## WORKDAY

Data gisa formatea daitekeen data-zenbakia izango da emaitza. Hasierako data baliotik hainbat lanegunetara dagoen data agertuko da.

### Sintaxia

WORKDAY (HasieraData;Egunak;Jaiegunak)

HasieraData: kalkulua egiteko abiapuntu gisa erabiliko den data. Hasierako data laneguna bada, egun hori kalkuluan sartuko da.

Egunak: lanegun kopurua. Balio positiboa sartzen bada, hasiera-data baino beranduagokoa izango da emaitza; balio negatiboa sartzen bada, aldiz, hasiera-data baino lehenagokoa izango da.

Jaiegunak: aukerako jaiegunen zerrenda. Egun hauetan ez da lanik egiten. Sartu jaiegunen zerrenda duen gelaxka-barrutia.

Datak formulen zati gisa sartzean, daten bereizle modura erabilitako barrak eta marratxoak eragiketa aritmetikotzat hartzen dira. Hortaz, formatu horretan sartutako datak ez dira datatzat hartzen eta kalkulu okerrak ematen ditu. Datak formulen zati gisa interpreta ez daitezen, erabili DATE funtzioa, esaterako DATE(1954;7;20), edo kokatu data komatxo artean eta erabili ISO 8601 notazioa, esaterako "1954-07-20". Ez erabili hizkuntzaren arabera aldatzen diren data-formatuak, esaterako "07/20/54", kalkuluak erroreak eman ditzake dokumentua beste hizkuntza-ezarpen bat erabilita kargatzen bada.

Posible da anbiguotasunik gabeko bihurketak egitea ISO 8601 data eta orduetarako, bereizleak dituzten formatu hedatuetan. #BALIOA! errorea gertatzen bada, desautatu Sortu #BALIOA! errorea LibreOffice - Hobespenak Tresnak - Aukerak - LibreOffice Calc - Formula atalean, Xehetasunak... botoiarekin, "Kalkulu-ezarpen xeheak" sekzioan, Testua zenbaki bihurtzea zerrenda-koadroa.

### Adibidea

Zein egun izango da 2001eko abenduaren 1aren ondoren 17 lanegun igarotakoan? Sartu "2001/12/1" hasierako data gisa C3 gelaxkan eta lanegunen kopurua D3 gelaxkan. F3 eta J3 arteko gelaxkek ondorengo Eguberri eta Urte berri jaiegunak dituzte:"2001/12/24", "2001/12/25", "2001/12/26", "2001/12/31", "2002/01/01".

=WORKDAY(C3;D3;F3;J3) formulak 2001-12-28 ematen du emaitza gisa. Formateatu dataren serie-zenbakia data gisa, esaterako UUUU-HH-EE formatuan.

Erlazionatutako gaiak

NETWORKDAYS

NETWORKDAYS.INTL

WORKDAY.INTL

Data-funtzioak