Edukiak
Indizea 🔎︎

# Kokagunea

Zenbakidun edo buletdun zerrendaren koska-, tarte- eta lerrokatze-aukerak ezartzen ditu.

Komando hau erabiltzeko...

Aukeratu Formatua - Buletak eta zenbakitzea. Ireki Kokagunea fitxa-orria.

Aukeratu Tresnak - Kapitulu-zenbakitzea - Kokagunea fitxa.

Ireki Estiloak - Zerrenda-estiloak, joan sarrera baten laster-menura, eta aukeratu Berria/Aldatu.

'Kokagunea' fitxak itxura desberdina izaten du OpenOffice.org 3.0 bertsioarekin erabiltzen hasitako (LibreOfficen betidanik erabili dira) kokagunearen eta tartearen atributu berriak darabiltzaten dokumentuetan eta aurreko bertsioetako atributu zaharrak erabiltzen dituzten dokumentuetan. Fitxa-orri honen bertsio berriak "Zenbakitzearen ondoren", "Zenbakitzearen lerrokatzea", "Hemen lerrokatuta" eta "Koska hemen" kontrolak erakusten ditu. Buletdun edo zenbakidun zerrenda zaharretan ikus daitekeen fitxa-orri honen bertsio zaharrean kontrol hauek egoten dira: "Koska", "Zenbakitzearen zabalera", "Zenbakiaren eta testuaren arteko gutxieneko tartea" eta "Zenbakitzearen lerrokatzea".

## Maila

Hautatu aldatu nahi dituzun mailak.

## Zenbakitzea honekin:

Hautatu zenbakitzearen ondoren agertuko den elementua: tabulazio-marka, zuriunea, lerro-jauzia edo bat ere ez.

### hemen:

Tabulazio-marka bat hautatzen baduzu zenbakitzearen ondoren agertzeko, negatiboa ez den balio bat sar dezakezu tabulazio-markaren kokagunerako.

## Zenbakitzearen lerrokatzea

Ezarri zenbakitze-ikurren lerrokatzea. Hautatu "Ezkerrean" zenbakitze-ikurra zuzenean "Hemen lerrokatuta" kokagunean has dadin. Hautatu "Eskuinean" zenbakitze-ikurra zuzenean "Hemen lerrokatuta" kokagunearen aurretik amaituz lerrokatuta egon dadin. Hautatu "Zentratuta" ikurra "Hemen lerrokatuta" kokagunearen inguruan zentratzeko.

Zenbakitzearen lerrokatzea aukerak ez du ezartzen paragrafoaren lerrokatzea.

## Lerrokatzea

Adierazi orriaren ezkerreko marjinatik zer distantziatara lerrokatu behar den zenbakitze-ikurra.

## Koska

Adierazi zer distantzia egongo den orriaren ezkerreko marjinatik lehen lerroaren ondorengo paragrafo zenbakituko lerro guztien hasierara.

## Koska

Idatzi zenbat leku utzi behar den ezkerreko orrialde-marjinaren (edo testu-objektuaren ezkerreko ertzaren) eta zenbakitze-ikurraren ezkerreko ertzaren artean. Uneko paragrafo-estiloan koska bat erabiltzen bada, hemen idazten duzun kopurua koskan gehitzen da.

### Erlatiboa

Zerrenda hierarkikoko uneko maila koskatzen du aurreko mailarekiko.

## Zenbakitzearen zabalera

Idatzi zenbat leku utzi nahi duzun zenbakitze-ikurraren ezkerreko ertzaren eta testuaren ezkerreko ertzaren artean.

## Gutxieneko espazioa zenbakitze eta testuaren artean

Idatzi zenbakitze-ikurraren eskuineko ertzaren eta testuaren ezkerreko ertzaren artean utzi nahi duzun gutxieneko lekua.

## Lehenetsia

Koskaren eta tartearen balio lehenetsiak berrezartzen ditu.

## Aurrebista-eremua

Uneko hautapenaren aurrebista bistaratzen du.

Erlazionatutako gaiak

Paragrafo-lerrokatzea