Edukiak
Indizea 🔎︎

## AVERAGEIFS funtzioa

Emandako irizpide anitz betetzen dituen barruti bateko gelaxka guztien batezbesteko aritmetikoa ematen du. AVERAGEIFS funtzioak proba logikoekin bat datozen emaitza guztiak batzen ditu eta batuketa hori hautatutako balioen kopuruarekin zatitzen du.

Funtzio hau LibreOffice bertsiotik existitzen da4.0

### Sintaxia

AVERAGEIFS(FuntzioBarrutia; Barrutia1; Irizpidea1 [ ; Barrutia2; Irizpidea2 [;...]]))

FuntzioBarrutia – derrigorrezko argumentua. Gelaxka-barruti bat, izendatutako barruti baten izen bat, edo zutabe edo errenkada baten etiketa bat da, batezbestekoa kalkulatzeko erabiliko diren balioak dituena.

Irizpidea1 – derrigorrezko argumentua. Kate motako adierazpen bat, baldintza logiko bat edo kate-adierazpen horren gelaxka-erreferentzia bat ordezkatzen duena. Adierazpenak testua, zenbakiak, adierazpen erregularrak edo komodinak izan ditzake (kalkuluaren aukeretan gaituta badaude).

Barrutia2 – Aukerakoa. Barrutia2 eta hurrengoek Barrutia1 parametroaren esanahi bera dute.

Irizpidea2 – Aukerakoa. Irizpidea2 eta hurrengoek Irizpidea1 parametroaren esanahi bera dute.

FuntzioBarrutia eta Barrutia1,Barrutia2... parametroek tamaina bera izan behar dute, bestela funtzioak 'err:502 - Baliogabeko argumentua' errorea itzuliko du.

Irizpideen arteko erlazio logikoa AND logiko modura definitu daiteke. Alegia, emandako irizpide guztiak betetzen badira (eta soilik horrela bada), hartuko da kontuan kalkuluan emandako FuntzioBarrutia parametroari dagokion balio bat.

Funtzioak 255 argumentu arte izan ditzake; alegia, 127 irizpide-barruti eta irizpide zehaztu daitezke funtziorako.

Gelaxka batek TRUE (Egiazkoa) badu, 1 baliotzat hartzen du; FALSE (Gezurra) badu, 0 (zero) baliotzat.

Funtzio hori Open Document Format for Office Applications (OpenDocument) estandarraren 1.2 bertsioan (ISO/IEC 26300:2-2015) dago onartuta.

### Adibidea

#### Begiratu honako taula

| A | B | C
1 | Produktuaren izena | Salmentak | Diru-sarrerak
2 | arkatza | 20 | 65
3 | luma | 35 | 85
4 | koadernoa | 20 | 190
5 | liburua | 17 | 180
6 | arkatz-kutxa | ez | ez

Beheko adibide guztietan batuketa kalkulatzeko barrutiek #6 errenkada dute, baina hura ez ikusi egingo da testua duelako.

#### Erabilera sinplea

=AVERAGEIFS(B2:B6;B2:B6;">=20")

B2:B6 barrutian 20 balioaren berdina edo handiagoak diren balioen batezbestekoa kalkulatzen du. 25 ematen du, bosgarren errenkadak ez duelako irizpidea betetzen.

=AVERAGEIFS(C2:C6;B2:B6;">=20";C2:C6;">70")

C2:C6 barrutian 70 baino handiagoak diren eta B2:B6 barrutian 20 balioaren berdina edo handiagoa duten gelaxkei dagozkien balioen batezbestekoa kalkulatzen du. 137,5 ematen du, bigarren eta bosgarren errenkadek ez dutelako gutxienez irizpide bat betetzen.

#### Adierazpen erregularrak eta habiaratutako funtzioak erabiltzea

=AVERAGEIFS(C2:C6;B2:B6;">"&MIN(B2:B6);B2:B6;"<"&MAX(B2:B6))

C2:C6 barrutian B2:B6 barrutiko balio guztiei dagozkien balioak hartu, minimoa eta maximoa salbu, eta batezbestekoa kalkulatzen du. 127,5 ematen du, hirugarren eta bosgarren errenkadek ez dutelako gutxienez irizpide bat betetzen.

=AVERAGEIFS(C2:C6;A2:A6;"pen.*";B2:B6;"<"&MAX(B2:B6))

C2:C6 barrutiko balioen batezbestekoa kalkulatzen du, "pen" katearekin hasten diren A2:A6 barrutiko gelaxkekin eta B2:B6 barrutiko gelaxka guztiekin (maximoa salbu) bat datozen balioak soilik hartuta. 65 ematen du, bigarren errenkadak soilik betetzen dituelako irizpide guztiak.

#### Irizpidetzat gelaxka baten erreferentzia erabiltzea

Irizpide bat erraz aldatu nahi baduzu, beste gelaxka batean zehaztu dezakezu eta gelaxka horren erreferentzia bat erabili AVERAGEIFS funtzioaren baldintzan. Adibidez, goiko funtzioa beste modu honetan idatzi daiteke:

=AVERAGEIFS(C2:C6;A2:A6;E2&".*";B2:B6;"<"&MAX(B2:B6))

E2 = pen bada, funtzioak 65 ematen du, gelaxkarako esteka bere edukiarekin ordezkatuko delako.

Erlazionatutako gaiak

AVERAGE, AVERAGEA, AVEDEV, AVERAGEIF

COUNTIFS, MINIFS, MAXIFS, AVERAGEIFS, SUMIFS

Adierazpen erregularren zerrenda