Edukiak
Indizea 🔎︎

# URLa automatikoki ezagutzeko eginbidea desaktibatzea

Testua idaztean, LibreOffice aplikazioak automatikoki ezagutzen du URLa izan daitekeen hitza, eta hitz hori hiperesteka bidez ordezkatzen du. LibreOffice aplikazioak zuzeneko karaktere-atributuen bidez (kolorea eta azpimarra) ematen die formatua hiperestekei. Karaktere horien propietateak karaktere-estilo jakin batekin lortzen dira.

Idazten ari zaren bitartean LibreOffice aplikazioak URLak automatikoki ezagutzea nahi ez baduzu, eginbide hori hainbat modutan desaktibatu dezakezu.

## URLa ezagutzeko eginbidea desegitea

1. Idazten ari zarenean, testu bat automatikoki hiperesteka bihurtu dela ikusten baduzu, sakatu ⌘Ctrl+Z formatu hori desegiteko.

2. Bihurtze horretaz beranduago konturatzen bazara, hautatu hiperesteka eta aukeratu Formatua - Formatu lehenetsia menu-komandoa.

## URLa ezagutzeko eginbidea desaktibatzea

1. Kargatu mota jakin bateko dokumentu bat. Mota horri aldatu nahi diozu URLa ezagutzeko eginbidea.

   URLa ezagutzeko eginbidea testu-dokumentuetan aldatu nahi baduzu, ireki testu-dokumentu bat.

2. Aukeratu Tresnak – Autozuzenketa - Autozuzenketako aukerak.

3. Autozuzenketa elkarrizketa-koadroan, hautatu Aukerak fitxa.

4. URLa ezagutzea aukera desautatzen baduzu, hitzak ez dira automatikoki hiperestekekin ordeztuko.

   LibreOffice Writerren bi kontrol-lauki daude URLa ezagutzea aukeraren aurrean. Lehen zutabeko laukia geroago editatzeko da, eta bigarren zutabekoa, berriz, Autozuzenketa testua idazten den bitartean egiteko.

Erlazionatutako gaiak

Autozuzenketa desaktibatzea