Edukiak
Indizea 🔎︎

# Elkartze-propietateak

Kontsulta-diseinuan estekatutako bi eremuren arteko lotura-marran klik bikoitza egiten baduzu, edo Txertatu – Erlazio berria aukeratzen baduzu, Elkartzeko propietateak elkarrizketa-koadroa agertuko da. Propietate horiek aurrerantzean sortutako kontsulta guztietan erabiliko dira.

Komando hau erabiltzeko...

Kontsulta-diseinua ireki, eta aukeratu Txertatu - Erlazio berria, edo egin klik bikoitza bi taulen arteko lotura-marran.

## Hartzen diren taulak

Elkartu nahi dituzun bi taulak zehazten ditu.

## Hartzen diren eremuak

Erlazio baten bidez elkartuko diren bi datu-eremu zehazten ditu.

## Aukerak

### Mota

Hautatutako elkartzearen mota zehazten du. Datu-base batzuk mota posibleen azpimultzo bat soilik onartzen dute.

### Barneko elkartzea

Barneko elkartzeetan, eduki bera duten estekatutako eremuen erregistroak soilik ditu emaitzen taulak. LibreOffice SQLn, WHERE klausularen bidez sortzen da esteka mota hori.

### Ezkerreko elkartzea

Ezkerreko elkartzeetan, emaitzen taulak honakoa izango du: ezkerreko taularen kasuan, kontsultatutako eremuen erregistro guztiak, eta eskuineko taularen kasuan, elkartutako eremuetarako eduki bera duten kontsultatutako eremuen erregistroak soilik. LibreOffice SQLn, esteka mota hori LEFT OUTER JOIN komandoari dagokio.

### Eskuineko elkartzea

Eskuineko elkartzeetan, emaitzen taulak honakoa izango du: eskuineko taularen kasuan, kontsultatutako eremuen erregistro guztiak, eta ezkerreko taularen kasuan, elkartutako eremuetarako eduki bera duten kontsultatutako eremuen erregistroak soilik. LibreOffice SQLn, esteka mota hori RIGHT OUTER JOIN komandoari dagokio.

### Elkartze osoa

Elkartze osoetan, emaitzen taulak kontsultatutako eremuen erregistro guztiak izango du, bai eskuineko taulakoak bai ezkerreko taulakoak. LibreOffice SQLn, esteka mota hori FULL OUTER JOIN komandoari dagokio.

### Naturala

Elkartze naturaletan, NATURAL gako-hitza txertatzen da erlazioa definitzen duen SQL instrukzioan. Erlazioak bi tauletan zutabe-izen bera duten zutabe guztiak elkartzen ditu. Elkartutako taulak zutabe bakarra izango du izen bera duten zutabe-bikote bakoitzeko.