Edukiak
Indizea 🔎︎

# Aurkezpenak inprimatzea

# Inprimagailuaren ezarpen lehenetsiak

1. LibreOffice Impressen inprimatzeko aukera lehenetsiak ezartzeko, aukeratu Tresnak - Aukerak - LibreOffice Impress - Inprimatu.

# Inprimagailuaren aukerak ezartzea uneko aurkezpenerako

1. Aukeratu Fitxategia - Inprimatu.

2. Egin klik LibreOffice Impress edo Aukerak fitxan eta hautatu inprimagailuaren aukerak.

   Ezarpen horiek Tresnak - Aukerak - LibreOffice Impress - Inprimatu aukerako inprimagailuaren aukera lehenetsiak gainjartzen dituzte uneko inprimatze lanarentzat bakarrik.

# Eskuorrien orrialde-diseinua aukeratzea

1. Aukeratu Fitxategia - Inprimatu.

2. Inprimatu elkarrizketa-koadroko Orokorra fitxan, hautatu "Eskuorriak" sarrera 'Dokumentua' zerrenda-koadroan.

3. Hautatu paper-orri bakoitzeko zenbat diapositiba inprimatzea nahi duzun.

# Eskuorriak inprimatzeko aukerak definitzea

1. Egin klik 'Eskuorria' fitxan.

2. Goiburukoa eta orri-oina elkarrizketa-koadroa irekitzeko, aukeratu Txertatu - Orrialde-zenbakia

3. Prospektuen goiburukoetako eta orri-oinetako testua sartzeko, egin klik Oharrak eta eskuorriak aukeran.

   Elkarrizketa-koadroan lau area ikusiko dituzu, kontrol lauki hauekin: 'Goiburukoa', 'Data eta ordua', 'Orri-oina' eta 'Orrialde-zenbakia'. Lau area horiek eskuorrien ikuspegi maisuko ertzetako lau areei dagozkie.

4. Sartu goiburukoaren, orri-oinaren eta dataren testua. Eskuorrien orrialdeak zenbakitu nahi badituzu, markatu Orrialde-zenbakia laukia. Goiburuko testua inprimatzea nahi baduzu, egiaztatu Goiburukoa kontrol-laukia gaituta dagoela.

5. Egin klik Aplikatu guztiei aukeran.

   Pantailako eskuorrien ikuspegi maisuko eremuak ez dira eguneratzen, baina zuk sartutako testua inprimatu egingo da.

# Eskuorriak edo oharrak inprimatzea

1. Aukeratu Fitxategia - Inprimatu.

2. Egin klik dokumentuan zerrenda-koadroan eta hautatu inprimatu beharreko eduki mota.

3. Hautatu Eskuorriak edo Oharrak, eta hautatu paper-orrialde bakoitzean zenbat diapositiba inprimatuko den.

Inprimatutako orrietan diapositibak beste modu batean agertzea nahi baduzu, erabili sagua 'Eskuorria' ikuspegian diapositibak lekuz aldatzen joateko.

# Diapositiba-barruti bat inprimatzea

1. Aukeratu Ikusi - Diapositiba-sailkatzailea

2. ⇧ tekla sakatuta duzula, egin klik inprimatu nahi duzun diapositiba-barrutian.

3. Aukeratu Fitxategia - Inprimatu.

4. Barrutia eta kopiak arean, egin klik DIapositibak-en.

5. Sartu inprimatu nahi dituzun diapositiben zenbakiak, eta sakatu Ados.

Erlazionatutako gaiak

Diapositiba inprimatzea orrialde-tamainari doitzeko

Zuri-beltzean inprimatzea