Edukiak
Indizea 🔎︎

# Orri batean inprimatze-tarteak definitzea

Kalkulu-orri bateko zein gelaxka-barruti inprimatuko den defini dezakezu.

Inprimatzeko definitutako tartekoak ez diren gelaxkak ez dira inprimatuko edo esportatuko. Inprimatze-tarterik definitu gabeko orriak ez dira inprimatuko edo PDF fitxategi batera esportatuko, baldin eta dokumentua ez bada Excel formatukoa.

Excel formatuan irekitako fitxategietan, inprimatze-tarterik definitu gabeko orri guztiak inprimatuko dira. Gauza bera gertatzen da Excel formatuko kalkulu-orri bat PDF fitxategi batera esportatzean.

## Inprimatze-tarte bat definitzeko

1. Hautatu inprimatu nahi dituzun gelaxkak.

2. Aukeratu Formatua - Inprimatze-tarteak - Definitu.

## Inprimatze-tarte batean gelaxkak gehitzeko

1. Hautatu lehendik dagoen inprimatze-tartean gehitu nahi dituzun gelaxkak.

2. Aukeratu Formatua - Inprimatze-tarteak - Gehitu.

## Inprimatze-tarte bat garbitzeko

- Aukeratu Formatua - Inprimatze-tarteak - Garbitu.

## Orrialde-jauziaren aurrebista erabiltzea inprimatze-tarteak editatzeko

Orrialde-jauziaren aurrebistan, inprimatze-tarteak eta orrialde-jauzien areak ertz urdin batekin markatzen dira, eta zentratutako orrialde-zenbaki gris bat edukitzen dute. Inprimatzekoak ez diren areek atzeko plano gris bat edukitzen dute.

Orrialde-jauziaren area berri bat definitzeko, arrastatu ertza kokagune berri batera. Orrialde-jauziaren area berri bat definitzen duzunean, orrialde-jauzi automatiko bat ordezten du eskuzko orrialde-jauzi batek.

### Inprimatze-tarteak ikusteko eta editatzeko

1. Aukeratu Ikusi - Orrialde-jauziaren aurrebista.

   Orrialde-jauziaren aurrebista aukeraren zoom lehenetsia aldatzeko, egin klik bikoitza Egoera barrako ehunekoaren balioan, eta hautatu zoom-faktore berri bat.

2. Editatu inprimatze-tartea.

   Inprimatze-tarte baten tamaina aldatzeko, arrastatu tartearen ertz bat kokagune berri batera.

   Inprimatze-tarte bateko eskuzko orrialde-jauzi bat ezabatzeko, arrastatu orrialde-jauziaren ertza inprimatze-tartetik kanpora.

   Inprimatze-tarte bat garbitzeko, arrastatu tartearen ertz bat tartearen kontrako ertzera.

3. Orrialde-jauziaren aurrebista leihotik irteteko, aukeratu Ikusi - Normala.

Erlazionatutako gaiak

Inprimatu beharreko orri kopurua definitzea

Errenkadak edo zutabeak orrialde guztietan inprimatzea

Editatu inprimatze-tarteak