Edukiak
Indizea 🔎︎

# Taula-diseinua

Taula-diseinua leihoan taula berriak zehaztu edo lehendik dauden taulen egitura edita dezakezu.

Komando hau erabiltzeko...

Datu-baseen fitxategi-leihoan, egin klik Taulak ikonoan. Aukeratu Txertatu - Taula diseinua edo Editatu - Editatu.

Datu-iturburuen ikuspegi orokorra

Taula-diseinua

Leihoak bere menu-barra dauka. Komando berri hau ere badauka: Indize-diseinua

## Taularen definizio-area

Area horretan definitzen da taularen egitura.

### Eremu-izena

Datu-eremuaren izena zehazten du. Datu-baseen motorrak mugak ezar ditzake taula-izenaren luzerari eta izen horretan karaktere berezien eta zuriuneen erabilerari dagokienez.

### Eremu mota

Eremu mota zehazten du. Eremu mota erabilgarriak datu-baseen motorraren arabera mugatuta egongo dira.

### Deskribapena

Hautazko deskribapen bat zehazten du eremu bakoitzerako.

Errenkada-goiburukoek laster-menuko komando hauek dituzte:

### Ebaki

Hautatutako errenkada arbelera ebakitzen du.

### Kopiatu

Hautatutako errenkada arbelean kopiatzen du.

### Itsatsi

Arbeleko edukia itsasten du.

### Ezabatu

Hautatutako errenkada ezabatzen du.

### Txertatu errenkadak

Errenkada huts bat uneko errenkadaren gainean txertatzen du, taula gorde ez bada. Taula dagoeneko gorde bada, errenkada hutsa taularen amaieran txertatzen du.

### Lehen mailako gakoa

Komando hori markatuta badago, datu-eremua lehen mailako gakoa izango da. Komandoan klik eginda, eremua lehen mailako gako izatea aktibatzen/desaktibatzen da. Datu-iturburuak lehen mailako gakoak onartzen baditu bakarrik egongo da ikusgai komando hau.

## Eremuaren propietateak

Une honetan hautatuta dagoen eremuaren propietateak definitzen ditu.

### Luzera

Datu-eremuari dagokion datu-sarrerak izango duen karaktere kopuru maximoa zehazten du, zuriuneak eta karaktere bereziak barne.

### Dezimalak

Dezimalen kopurua zehazten du zenbakizko eremuentzat edo dezimal-eremuentzat.

### Balio lehenetsia

Datu-erregistro berrietako balio lehenetsia zehazten du.

### Formatu-adibidea

... botoiaren bidez hauta dezakezun eremu-balioari esleituko zaion formatu-kodea bistaratzen du.

### ...

Botoi horrek Eremu formatua elkarrizketa-koadroa irekitzen du.

## Laguntza-area

Datu-basearen diseinatzaileak eremu horretarako definitu duen laguntza-katea edo aholkua bistaratzen du.