Edukiak
Indizea 🔎︎

# Oin-oharrak

Oin-oharren eta amaiera-oharren formatua zehazten du.

Komando hau erabiltzeko...

Aukeratu Tresnak - Oin-oharrak/Amaiera-oharrak - Oin-oharrak fitxa

Oin-ohar eta amaiera-oharrentzako aukera osagarriak ezartzeko, aukeratu Formatua - Orrialdea, eta egin klik Oin-oharra fitxan.

## Zenbakitze automatikoa

### Zenbakitzea

Hautatu oin-oharretan eta amaiera-oharretan erabili nahi duzun zenbakitze-estiloa.

Hautapena | Deskribapena
A, B, C | Maiuskula
a, b, c | Minuskula
I, II, III | Zenbaki erromatarrak (maiuskula)
i, ii, iii | Zenbaki erromatarrak (minuskula)
1, 2, 3 | Zenbaki arabiarrak
A,... AA,... AAA,... | Alfabetoaren araberako zenbakitzea, letra maiuskulaz. Lehen 26 sarreren ondoren, zenbakitzea hemen hasten da: "AA".
a,... aa,... aaa,... | Alfabetoaren araberako zenbakitzea, letra minuskulaz. Lehen 26 sarreren ondoren, zenbakitzea hemen hasten da: "aa".

### Zenbaketa

Hautatu oin-oharren zenbakitze-aukera.

Aukera | Esanahia
Orrialdeko | Oin-oharren zenbakitzea orrialde bakoitzaren goian berrabiarazten du. Aukera hori erabilgarri egongo da Kokalekua areako Orrialde-amaiera kontrol-laukia hautatuta badago.
Kapituluko | Oin-oharren zenbakitzea kapitulu bakoitzaren hasieran berrabiarazten du.
Dokumentuko | Dokumentuko oin-oharrak segidan zenbakitzen ditu.

### Hasi:

Sartu dokumentuko lehen oin-oharrarentzako zenbakia. Aukera hori erabilgarri egongo da "Dokumentuko" hautatu baduzu Zenbaketa koadroan.

### Aurretik

Sartu oin-oharraren zenbakiaren aurretik bistaratzea nahi duzun testua ohar-testuan. Adibidez, idatzi "To " "To 1" bistaratzeko.

### Ondoren

Sartu oin-oharraren zenbakiaren ondoren bistaratzea nahi duzun testua ohar-testuan. Adibidez, idatzi ")" "1)" bistaratzeko.

Oin-oharren zenbakiak oin-oharren arearen ezkerrean lerrokatzen dira modu lehenetsian. Eskuinean lerrokatutako zenbakiak nahi izanez gero, editatu Oin-oharra paragrafo-estiloa. Sakatu F11, Estiloak elkarrizketa-koadroa irekitzeko, eta hautatu Oin-oharra paragrafo-estiloen zerrendan. Ireki menu lokala eskuineko klik eginda, eta aukeratu Aldatu. Joan Koskak eta tartea fitxara eta ezarri koskari 0 balioa paragrafoaren aurretik eta ondoren, baita lehen lerroari ere. Tabuladoreak fitxan, sortu eskuineko tabuladore bat 12pt-tan eta ezkerreko tabuladore bat 14pt-tan. Ondoren, Oin-oharren/amaiera-oharren ezarpenak elkarrizketa-koadroan, sartu \t Aurretik and Ondoren edizio-koadroetan.

### Kokalekua

### Orrialdearen amaiera

Oin-oharrak orrialdearen behealdean bistaratzen ditu.

### Dokumentuaren amaiera

Oin-oharrak dokumentuaren amaieran bistaratzen ditu, amaiera-ohar gisa.

## Estiloak

Oin-oharrek dokumentuan itxura uniformea dutela ziurtatzeko, esleitu paragrafo-estilo bat oin-oharrei.

### Paragrafoa

Hautatu amaiera-oharretako testuaren paragrafo-estiloa.

### Orrialdea

Hautatu amaiera-oharretan erabili nahi duzun orrialde-estiloa.

Aukera hori erabilgarri egongo da Kokalekua areako Dokumentuaren amaiera kontrol-laukia hautatuta badago.

## Karaktere-estiloak

Oin-oharren aingurei eta testuari estiloak eslei diezazkiekezu. Aurrez definitutako oin-oharren estiloak edo beste estilo batzuk erabil ditzakezu.

### Testu-area

Hautatu zein karaktere-estilo erabili nahi duzun oin-oharren aingura gisa zure dokumentuaren testu-arean.

### Oin-oharraren area

Hautatu zein karaktere-estilo erabili nahi duzun oin-oharren zenbaki gisa oin-oharren arean.

## Jarraipen-jakinarazpena

### Oin-oharraren amaiera

Oin-oharrak hurrengo orrialdean jarraitzen duenean bistaratzea nahi duzun testua sartu, adibidez, "Jarraipena . orrialdean". LibreOffice Writerrek automatikoki txertatzen du hurrengo orrialdearen zenbakia.

### Hurrengo orrialdean

Oin-oharrak jarraitzen duen orrialdean bistaratzea nahi duzun testua sartu, adibidez, " . orrialdeko jarraipena". LibreOffice Writerrek automatikoki txertatzen du aurreko orrialdearen zenbakia.