Edukiak
Indizea 🔎︎

# Testu-markoak txertatzea, editatzea eta estekatzea

Testu-markoa testu eta grafikoentzako edukiontzia da, eta orrialdean nahi duzun lekuan koka dezakezu. Markoa testuari zutabe-diseinua aplikatzeko ere erabil dezakezu.

## Testu-marko bat txertatzeko

1. Hautatu markoan sartu nahi duzun testua.

2. Aukeratu Txertatu - Markoa, eta egin klik Ados botoian.

## Testu-marko bat editatzeko

- Testu-markoaren edukia editatzeko, egin klik markoan, eta egin nahi dituzun aldaketak.

- Markoa editatzeko, hautatu markoa, egin klik eskuineko botoiaz eta aukeratu formatu-aukera bat. Bestela, egin klik eskuineko botoiaz hautatutako markoan eta aukeratu Markoa.

- Testu-markoari tamaina aldatzeko, egin klik markoaren ertz batean eta arrastatu markoaren ertz edo izkina bat. Arrastatzen duzun bitartean, eduki ⇧ tekla sakatuta markoaren proportzioa mantentzeko.

## Testua inprimatzetik ezkutatzeko

Writer testu-marko guztiek testua pantailan ikusteko baina inprimatzetik ezkutatzeko aukera ematen dute.

1. Hautatu testu-markoa (zortzi helduleku ikusiko dituzu).

2. Aukeratu Formatua - Markoa eta objektua - Propietateak - Aukerak.

3. Propietateak arean, desautatu Inprimatu kontrol-laukia eta egin klik Ados botoian.

## Testu-markoak estekatzeko

Writer testu-markoak estekatu ditzakezu, haien edukia marko batetik bestera automatikoki korritzeko.

1. Egin klik estekatu nahi duzun markoaren ertzean. Hautapen-heldulekuak agertuko dira markoaren ertzetan.

2. Markoa barran, sakatu Estekatu markoak ikonoa .

3. Egin klik estekatu nahi duzun beste markoan.

Markoak estekatzeko baldintza hauek bete behar dira:

- Helburu-markoa hutsik dago.

- Helburu-markoa ez dago estekatuta beste marko batekin.

- Iturburu- eta helburu-markoak sekzio berean daude. Adibidez, goiburukoaren markoa ezin duzu orri-oineko markoarekin estekatu.

- Iturburu-markoak ez du hurrrengo estekarik.

- Helburu- edo iturburu-markoa ez daude bata bestearen barruan.

Estekadun marko bat hautatzean, estekatutako markoak lotzen dituen marra agertzen da.

Tamaina automatikoaren eginbidea estekatutako markoen kate bateko azken markorako bakarrik erabil daiteke.

Erlazionatutako gaiak

Testua nabarmentzea

Markoak erabiltzea testua orrialdean zentratzeko

Testu-dokumentu osoa txertatzea

Tresna-barrak erabiltzea