Edukiak
Indizea 🔎︎

# Edukia ezabatzea

Hautatutako gelaxkatik edo hautatutako gelaxka-barrutitik zein eduki ezabatuko den zehazten du. Hainbat orri badaude hautatuta, hautatutako orri guztietan izango du eragina.

Komando hau erabiltzeko...

Aukeratu Orria - Garbitu gelaxkak.

Atzerako tekla

Elkarrizketa-koadro hau 'Backspace' (⌫) sakatuta ere irekitzen da, gelaxka-kurtsorea orrian aktibatu ondoren.

'Delete' sakatuta, edukia ezabatzen da elkarrizketa-koadroa ireki gabe edo formatuak aldatu gabe.

Edukia eta formatua elkarrizketa-koadrorik ireki gabe ezabatzeko, erabili barra estandarreko Ebaki aukera.

## Hautapena

Edukia ezabatzeko aukeren zerrenda erakusten du area honek.

### Ezabatu dena

Hautatutako gelaxka-barrutiko eduki guztia ezabatzen du.

### Testua

Karaktere-kateak bakarrik ezabatzen ditu. Ez du eraginik formatuetan, formuletan, zenbakietan eta datetan.

### Zenbakiak

Zenbakiak bakarrik ezabatzen ditu. Formatuak eta formulak ez dira aldatuko.

### Data eta ordua

Dataren eta orduaren balioak ezabatzen ditu. Formatuak, testua, zenbakiak eta formulak ez dira aldatuko.

### Formulak

Formulak ezabatzen ditu. Testua, zenbakiak, formatuak, datak eta orduak ez dira aldatuko.

### Iruzkinak

Gelaxkei gehitutako iruzkinak ezabatzen ditu. Beste elementu guztiak berdin mantenduko dira.

### Formatuak

Gelaxkei aplikatutako formatu-atributuak ezabatzen ditu. Gelaxken eduki guztia berdin mantenduko da.

### Objektuak

Objektuak ezabatzen ditu. Gelaxken eduki guztia berdin mantenduko da.