Edukiak
Indizea 🔎︎

# Oracle datu-basearen konexioa

Oracle datu-basean sartzeko aukerak zehazten ditu.

## Oracle datu-basea

JDBC kontrolatzailea erabil dezakezu Solaris edo Linuxetik Oracle datu-basean sartzeko. Datu-base batean Windowsetik sartzeko, ODBC kontrolatzailea behar duzu.

UNIXen, ziurtatu Oracle datu-basearen bezeroak JDBC onartzen duela. Solaris Oracle bezeroaren 8.x bertsioarentzako JDBC kontrolatzaile klasea direktorio honetan dago: <Oracle client>/product/jdbc/lib/classes111.zip. Kontrolatzailearen azken bertsioa ere deskargatu dezakezu Oracle-ren webgunetik:

Datu-iturburuaren URLa koadroan, sartu Oracle datu-basearen zerbitzariaren kokalekua. URLaren sintaxia datu-base motaren arabera dago. Informazio gehiago lortzeko, ikusi JDBC kontrolatzailearekin batera etorritako dokumentazioa.

Oracle datu-baseetan, URLaren sintaxia hau da:

oracle:thin:@hostname:port:database_name

- hostname (ostalari-izena) Oracle datu-basea exekutatzen duen ordenagailuaren izena da. Ostalari-izena zerbitzariaren IP helbidearekin ere ordeztu dezakezu.

- port Oracle datu-baseak entzuten duen ataka da. Galdetu datu-basearen administratzaileari zein den ataka-helbide zuzena.

- database_name Oracle datu-basearen izena da. Galdetu datu-basearen administratzaileari zein den izen zuzena.

## Oracle datu-basearen izena

Idatzi Oracle datu-basearen izena.

## Zerbitzariaren URLa

Sartu datu-basearen zerbitzariarentzako URLa.

## Ataka-zenbakia

Sartu datu-basearen zerbitzariarentzako ataka-zenbakia.

## Oracle JDBC kontrolatzaile klasea

Idatzi JDBC kontrolatzailearen izena.

## Probatu klasea

Konexioa uneko ezarpenekin probatzen du.

Autentifikazioa

Datu-baseen morroia