Edukiak
Indizea 🔎︎

# Atzeko planoaren koloreak edo atzeko planoko grafikoak definitzea

Atzeko planoaren kolorea defini dezakezu edo irudi bat atzeko plano gisa erabil dezakezu LibreOffice Writerreko zenbait objektutan.

## Testu-karaktereei atzeko planoa aplikatzeko

1. Hautatu karaktereak.

2. Aukeratu Formatua - Karakterea.

3. Egin klik Atzeko planoa fitxan, hautatu atzeko planoa.

## Paragrafo bati atzeko planoa aplikatzeko

1. Ipini kurtsorea paragrafoan edo hautatu hainbat paragrafo.

2. Aukeratu Formatua - Paragrafoa.

3. Atzeko planoa fitxa-orrian, hautatu atzeko planoaren kolorea edo irudia.

Atzeko planoko objektu bat hautatzeko, mantendu sakatuta ⌘Ctrl tekla eta egin klik objektuan. Bestela, erabili nabigatzailea objektua hautatzeko.

## Taula osoari edo zati bati atzeko planoa aplikatzeko

1. Ipini kurtsorea testu-dokumentuko taulan.

2. Aukeratu Taula – Propietateak.

3. Atzeko planoa fitxa-orrian, hautatu atzeko planoaren kolorea edo irudia.

4. Honetarako koadroan, aukeratu kolorea edo irudia uneko gelaxkari, uneko errenkadari edo taula osoari aplikatu behar zaion. Elkarrizketa-koadroa ireki aurretik zenbait gelaxka edo errenkada hautatzen badituzu, aldaketa hautapenari aplikatuko zaio.

Halaber, ikono bat erabil dezakezu taulako zati batzuei atzeko planoa aplikatzeko.

- Gelaxkei atzeko planoaren kolorea aplikatzeko, hautatu gelaxkak eta egin klik Atzeko planoaren kolorea tresna-barrako kolore batean.

- Gelaxka baten barruko testu-paragrafoaren atzeko planoari kolorea aplikatzeko, kokatu kurtsorea testu-paragrafoaren barruan, eta egin klik kolorean Atzeko planoaren kolorea tresna-barran.

Erlazionatutako gaiak

Diapositibaren atzeko planoko betegarria aldatzea

'Nabarmentze-kolorea' ikonoa

'Atzeko planoa' fitxa-orria

Urmarkak

Orrialdeen atzeko planoak orrialde-estilo gisa