Edukiak
Indizea 🔎︎

# Erabiltzaile-datuak

Erabili fitxa hau erabiltzaile-datuak sartzeko edo editatzeko. Datuetako batzuk agian erabiltzaileak edo sistema-administratzaileak sartu zituen LibreOffice instalatzean.

Komando hau erabiltzeko...

Aukeratu LibreOffice - Hobespenak Tresnak - Aukerak - LibreOffice - Erabiltzaile-datuak.

Erabiltzailearen datuak LibreOffice txantiloiek eta morroiek erabiltzen dituzte. Adibidez, "Izena" eta "Abizena" datu-eremuak erabiltzen dira zure izena dokumentuaren egile gisa automatikoki txertatzeko. Fitxategia - Propietateak eremuan ikus dezakezu.

Erabiltzaile-datu batzuk automatikoki sartzen dira barneko hiztegi batean. Horrela, ortografia-egiaztatzaileak ezagutuko du. Idazketa-akatsak badaude, programak datu hauek erabil ditzake ordezpenak proposatzeko. Aldaketek eragina izan dezaten LibreOffice berrabiarazi behar duzu.

Erabiltzaile-datuak iruzkinak egitean eta aldaketen jarraipenaren moduan ere erabiltzen dira, iruzkinen/edizioen egilea identifikatzeko; eta dokumentuko azken edizio-kokagunea markatzeko, egileak dokumentua geroago irekitzen duenean azken edizio-kokagunean ireki dezan.

## Helbidea

Erabiltzaile-datu pertsonalak sartzeko eta editatzeko, erabili Helbidea eremua.

### Enpresa

Idatzi zuren enpresaren izena eremu honetan.

### Izena

Idatzi zure izena.

### Abizena

Idatzi zure abizenak.

### Inizialak

Idatzi zure inizialak.

### Kalea

Idatzi zure kalearen izena eremu honetan.

### Posta-kodea

Idatzi zure posta-kodea eremu honetan.

### Herria

Idatzi zure hiria.

### Estatua

Idatzi zure estatua.

### Titulua

Idatzi zure lanbidea eremu honetan.

### Lanpostua

Idatzi enpresan duzun lanpostua eremu honetan.

### Tel. (Etxekoa)

Idatzi zure telefono-zenbaki pribatua eremu honetan.

### Tel. (Lanekoa)

Idatzi zure laneko telefono-zenbakia eremu honetan.

### Faxa

Idatzi zure fax-zenbakia eremu honetan.

### Posta elektronikoa

Idatzi zure posta elektronikoaren helbidea. Adibidez, nire.izena@nire.hornitzailea.com

## Kriptografia

Ezarri OpenPGP zifratzerako eta sinadura digitalerako hobesten duzun gako publikoa. Hobetsitako gakoak aurretiaz hautatuta agertuko dira gakoak hautatzeko elkarrizketa-koadro batean, dokumentu bat sinatzen edo zifratzen duzun bakoitzean. Horrela, ez duzu hautatu behar izango eskuz, gako jakin batekin maiz sinatzen baduzu.

### OpenPGP sinatze-gakoa

Hautatu ODF dokumentuak sinatzeko erabiliko duzun OpenPGP gakoa goitibeherako zerrendan.

### OpenPGP zifratze-gakoa

Hautatu ODF dokumentuak zifratzeko erabiliko duzun OpenPGP gakoa goitibeherako zerrendan.

### Dokumentuak zifratzean, beti norberarentzako zifratu

Markatu kontrol-lauki hau fitxategia zure gako publikoarekin ere zifratzeko; horrela, dokumentua zure gako pribatuarekin ere ireki ahal izango duzu.

Mantendu aukera hau hautatuta beste batzuentzat zifratu dituzun dokumentuak deszifratzeko gaitasuna izan nahi baduzu.