Edukiak
Indizea 🔎︎

# Karaktere-efektuak

Zehaztu letra-tipoan erabili nahi dituzun efektuak.

Komando hau erabiltzeko...

Aukeratu Formatua - Karakterea - Karaktere-efektuak fitxa.

Aukeratu Ikusi - Estiloak, ireki sarrera baten laster-menua, eta aukeratu Aldatu/Berria - Karaktere-efektuak fitxa.

Formatua - Orrialdea - Goiburukoa/orri-oina menua - Editatu botoia (kalkulu-orriak).

Aldaketak uneko hautapenean aplikatzen dira, kurtsorean dagoen hitz osoan edo idazten duzun testu berrian.

## Letra-kolorea

Hautatutako testuaren kolorea ezartzen du. Automatikoa hautatzen baduzu, testu-kolorea beltza izango da atzeko plano argietan eta zuria atzeko plano ilunetan.

- Testu-hautapen baten kolorea aldatzeko, hautatu aldatu nahi duzun testua eta egin klik Letra-kolorea ikonoan. Kolore desberdina aplikatzeko, egin klik Letra-kolorea ikonoaren ondoan dagoen gezian, eta ondoren hautatu erabili nahi duzun kolorea.

- Letra-kolorea ikonoan klik egiten baduzu testua hautatu aurretik, pintura-ontzi kurtsorea agertzen da. Testuaren kolorea aldatzeko, hautatu testua pintura-ontzi kurtsorearen bidez. Hitz bakar baten kolorea aldatzeko, egin klik bikoitza hitz batean. Kolore desberdina aplikatzeko, egin klik Letra-kolorea ikonoaren ondoan dagoen gezian, eta ondoren hautatu erabili nahi duzun kolorea.

- Azken aldaketa desegiteko, egin klik saguaren eskuineko botoiaz.

- Pintura-ontzi modutik irteteko, egin klik behin edo sakatu Esc tekla.

Testuaren koloreari ez ikusi egingo zaio inprimatzean Inprimatu testua beltzean kontrol-laukia gaitzen bada Aukerak elkarrizketa-koadroko LibreOffice Writer - Inprimatu aukeran.

Testuaren koloreari ez ikusi egingo zaio Erabili letra-kolore automaitkoa pantaila-bistaratzeko kontrol-laukia gaituta badago LibreOffice - Hobespenak Tresnak - Aukerak - LibreOffice - Erabilerraztasuna.

## Efektuak

Zehaztu letra-tipoan aplikatu nahi dituzun efektuak.

### Efektuak

Ondorengo maiuskula-efektuak daude erabilgarri:

- Aldaketarik gabe - ez da efekturik aplikatuko,

- Maiuskulak - hautatutako karaktere minuskulak maiuskula bihurtuko ditu,

- Minuskula - hautatutako maiuskulak minuskula bihurtuko ditu,

- Tituluko karaktereak - hautatutako hitz bakoitzaren lehenengo karakterea maiuskula bihurtuko du,

- Maiuskula txikiak - hautatutako minuskulak maiuskula bihurtuko ditu eta haien tamaina txikituko du.

## Erliebea

Hautatu erliebe-efektu bat hautatutako testuan aplikatzeko. Erliebe erliebedunaren bidez karaktereak orrialdetik irtenda egongo balira bezala agertzen dira. Erliebe grabatuaren bidez karaktereak orrialdean zapalduta egongo balira bezala agertzen dira.

### Eskema

Hautatutako karaktereen eskema bistaratzen du. Efektu honek ez du funtzionatzen letra-tipo guztietan.

### Itzala

Itzal bat gehitzen die hautatutako karaktereei, beherantz eta eskuinerantz hedatzen dena.

### Keinukaria

Hautatutako karaktereek keinuka egin dezaten ahalbidetzen du. Ezin da aldatu keinuen maiztasuna.

### Ezkutatu

Hautatutako karaktereak ezkutatzen ditu. Ezkutatutako testua bistaratzeko, ziurtatu Formatu-markak gaituta dagoela Ikusi menuan. LibreOffice - Hobespenak Tresnak - Aukerak - LibreOffice Writer - Formateatzeko laguntza aukeratu eta Ezkutuko testua hautatuta ere gauza bera lortzen da.

## Gaineko marra

Hautatu aplikatu nahi duzun gaineko marraren estiloa. Gaineko marra hitzei bakarrik aplikatzeko, hautatu Hitzez hitz koadroa.

## Gaineko marraren kolorea

Hautatu goiko marraren kolorea.

## Marratua

Hautatu marratze-estilo bat hautatutako testurako.

Microsoft Word formatuan gordetzen baduzu dokumentua, marratu-estilo guztiak lerro bakarreko estilo bihurtzen dira.

## Azpimarra

Hautatu aplikatu nahi duzun azpimarraren estiloa. Azpimarra hitzei bakarrik aplikatzeko, hautatu Hitzez hitz koadroa.

Goi-indizeko testuan azpimarra aplikatzen bada, azpimarra goi-indizearen mailan berretzen da. Goi-indizea testu normala duen hitz batean badago, azpimarra ez da berretzen.

Objektu-barrako ikonoa:

Azpimarra

## Azpimarraren kolorea

Hautatu azpimarraren kolorea.

## Hitzez hitz

Hautatutako efektua hitzei soilik aplikatzen die eta zuriuneei ez.

## Asiako hizkuntzen euskarria

Komando horiek atzitzeko, lehenago asiar hizkuntzen euskarria gaitu behar duzu LibreOffice - Hobespenak Tresnak - Aukerak - Hizkuntza-ezarpenak - Hizkuntzak aukeran.

## Enfasi-marka

Hautatu karaktere bat, hautatutako testuaren luzera osoan gainetik edo azpitik bistaratu dadin.

## Kokagunea

Zehaztu enfasi-markak non bistaratuko diren.

## Aurrebista-eremua

Uneko hautapenaren aurrebista bistaratzen du.

Erlazionatutako gaiak

Formatua kopiatzea 'Klonatu formatua' tresnaren bidez

Formatua kopiatzea 'Klonatu formatua' tresnaren bidez

Testuaren kolorea aldatzea