Edukiak
Indizea 🔎︎

# Editatu ikurrak

Erabili elkarrizketa-koadro hori ikur multzoan ikurrak gehitzeko, ikur multzoa editatzeko edo ikur-idazkera aldatzeko. Ikur multzo berriak ere zehaztu ditzakezu, ikurrei izenak esleitu edo lehendik dauden ikur multzoak aldatu.

Komando hau erabiltzeko...

Aukeratu Tresnak - Ikurrak - Editatu

## Ikur zaharra

Hautatu uneko ikurraren izena. Ikurra, ikurraren izena eta ikur horri dagokion multzoa ezkerreko aurrebista-panelean bistaratzen dira, elkarrizketa-koadroaren behealdean.

## Ikur multzo zaharra

Zerrenda-koadro horretan uneko ikur multzoaren izena agertzen da. Nahi izanez gero, beste ikur multzo bat hauta dezakezu.

## Ikurra

Uneko ikur multzoko ikurren izenak zerrendatzen ditu. Hautatu zerrendako izen bat edo idatzi gehitu berri den ikurraren izena.

### Ikur berria gehitzea

Ikur multzoan ikur bat gehitzeko, hautatu letra-tipo bat Letra-tipoa koadroan eta egin klik ikurrean, ikur-panelean. Ikurra koadroan, idatzi ikurraren izena. Ikur multzoa zerrenda-koadroan, hautatu ikur multzo bat edo idatzi izen berria ikur multzo berria sortzeko. Eskuineko aurrebista-panelean hautatutako ikurra bistaratzen da. Egin klik Gehitu botoian, eta ondoren, Ados botoian.

### Ikurraren izena aldatzea

Ikurraren izena aldatzeko, hautatu izen zaharra Ikur zaharra zerrenda-koadroan. Ondoren, idatzi izen berria Ikurra koadroan. Egiaztatu nahi duzun karakterea aurrebista-leihoan dagoen Aldatu botoian klik egin aurretik. Sakatu Ados.

## Ikur multzoa

Ikur multzoa zerrenda-laukiak lehendik dauden ikur multzo guztien izenak ditu. Ikur multzo horiek aldatu edo berriak sortu ditzakezu.

### Ikur multzo berria sortzea

Ikur multzo berria sortzeko, idatzi izena Ikur multzoa zerrenda-koadroan eta gehitu gutxienez ikur bat. Sakatu Ados elkarrizketa-koadroa ixteko. Orain, ikur multzo berria erabilgarri egongo da izen berriarekin.

## Letra-tipoa

Uneko letra-tipoaren izena bistaratzen du eta beste letra-tipo bat hautatzeko aukera ematen dizu.

## Azpimultzoa

Letra-tipoa zerrenda-koadroan ikurrik gabeko letra-tipoa hautatu baduzu, Unicode azpimultzoa hauta dezakezu ikur berria edo editatutako ikurra gordetzeko. Azpimultzo bat hautatutakoan, uneko ikur multzoaren azpimultzoko ikur guztiak goiko ikur-zerrendan bistaratuko dira.

## Estiloa

Uneko familia bistaratzen da. Letra-tipoaren familia aldatzeko, hautatu beste bat zerrenda-koadroan.

## Gehitu

Egin klik botoi horretan eskuineko aurrebista-leihoan erakusten den ikurra uneko ikur multzoan gehitzeko. Ikurra zerrenda-koadroan agertzen den izenarekin gordeko da. Botoi hori erabili ahal izateko, izena zehaztu behar duzu Ikurra edo Ikur multzoa zerrenda-koadroan. Izenak ezin dira behin baino gehiagotan erabili.

## Aldatu

Egin klik botoi horretan ezkerreko aurrebista-leihoan erakusten den ikurraren izena (izen zaharra Ikur zaharra zerrenda-koadroan bistaratzen da) Ikurra zerrenda-koadroan sartu duzun izen berriarekin ordezteko.

### Ikur bat beste ikur multzo batera eramatea

Adibidez, ALPHA letra maiuskula "Grekoa" multzotik "Berezia" multzora transferitzeko, hautatu multzo zaharra (grekoa) eta gero ALPHA ikurra goiko bi zerrenda-koadroak erabiliz. Ikurra ezkerreko aurrebistaren leihoan agertzen da. Ikur multzoa zerrenda-koadroan, hautatu "Berezia" multzoa. Egin klik Aldatu botoian, eta gero, Ados botoian. ALPHA ikurra orain "Berezia" ikur multzoan bakarrik egongo da.

## Ezabatu

Egin klik botoi horretan ezkerreko aurrebista-leihoan bistaratzen den ikurra uneko ikur multzotik kentzeko. Ez da segurtasun-kontsultarik egingo. Ikur multzoko azken ikurra ezabatzean, ikur multzo osoa ezabatzen da.

Utzi botoian nahi duzunean klik egin dezakezu elkarrizketa-koadroa aldaketarik gorde gabe ixteko.