Edukiak
Indizea 🔎︎

# Inprimaki-nabigatzailea

Inprimaki-nabigatzailea irekitzen du. Inprimaki-nabigatzaileak uneko dokumentuko inprimaki eta azpinprimaki guztiak bistaratzen ditu dagozkien kontrolekin.

Hainbat inprimaki erabiltzean, inprimaki-nabigatzaileak inprimaki guztien ikuspegia ematen du, eta inprimakiak editatzeko hainbat funtzio ere eskaintzen ditu.

Komando hau erabiltzeko...

Inprimaki-diseinua barran, sakatu

Inprimaki-nabigatzailea

Inprimaki-nabigatzailean sortutako inprimaki (logiko) guztien zerrenda dago dagokien kontrol-eremuekin. Inprimakiak kontrol-eremuak dituen ikus dezakezu sarreraren aurretik plus ikurra bistaratzen bada. Inprimaki-elementuen zerrenda irekitzeko, egin klik plus ikurrean.

Kontrolak nola antolatuko diren aldatu dezakezu haiek inprimaki-nabigatzailera arrastatuz. Hautatu kontrol bat edo gehiago, eta arrastatu beste inprimaki batera. Beste modu batean ere egin daiteke: ⌘Ctrl+X edo laster-menuko Moztu komandoa kontrola arbelera mugitzeko, eta ⌘Ctrl+V edo Txertatu komandoa kontrola beste toki batean txertatzeko.

Inprimaki-nabigatzailean izena editatzeko, egin klik izenean eta sartu izen berria, edo erabili laster-menuko komandoa.

Inprimaki-nabigatzailea atalean kontrol bat hautatzen baduzu, hari dagokion elementua hautatuko da dokumentuan.

Hautatutako sarrera baten laster-menua irekitzen baduzu inprimaki-nabigatzailea aukerak hainbat funtzio eskainiko ditu:

## Berria

Inprimakian elementu berriak gehitzen dira. Gehitu funtzioa erabiltzeko, inprimakiak hautatua egon behar du inprimaki-nabigatzailean.

### Inprimakia

Dokumentuan inprimaki berria sortzen du. Azpinprimakia sortzeko, gehitu inprimaki berria nahi duzun inprimaki nagusian.

### Ezkutuko kontrolak

Hautatutako inprimakian ezkutuko kontrol bat sortzen du, hau da, pantailan ez da ikusiko eta beraz ezkutuan egongo da erabiltzailearentzat. Ezkutuko kontrolak inprimakiarekin batera transmititzen diren datuak sartzeko balio du. KontrolarenPropietate bereziak erabiliz inprimakia sortzean defini dezakezun azalpen-testua edo informazio gehigarria izaten du. Hautatu ezkutuko kontrolaren sarrera inprimaki-nabigatzailean eta ondoren hautatu Propietateak komandoa.

Kontrolak arbelaren bidez kopiatu daitezke dokumentuan (⌘Ctrl+C laster-tekla kopiatzeko eta ⌘Ctrl+V txertatzeko). Inprimaki-nabigatzailean ezkutuan dauden kontrolak ere kopiatu daitzke, ⌘Ctrl teklari sakatuta eusten zaion bitartean arrastatu eta jareginez.

Arrastatu eta jaregin, kontrolak dokumentu berean edo dokumentu artean kopiatzeko. Ireki beste inprimaki-dokumentu bat eta arrastatu dokumentuaren inprimaki-nabigatzailean ezkutatuta dagoen kontrola helburuko dokumentuko inprimaki-nabigatzailera. Kontrol ikusgaietan, egin klik zuzenean kontrolean, pausatu sagua momentu batez kontrolaren kopia bat arrastatu eta jaregiteko arbelera gehi dadin, eta ondoren jaregin kopia beste dokumentuan. Kopia dokumentu berean nahi baduzu, sakatu ⌘Ctrl arrastatzen duzun bitartean.

## Ezabatu

Hautatutako sarrera ezabatzen du. Klik bakarrarekin inprimakiaren osagai indibidualak nahiz inprimaki osoak ezabatzeko aukera emango dizu.

## Aktibazio-ordena

Inprimaki bat hautatuta dagoenean Aktibazio-ordenaren elkarrizketa-koadroa irekitzen da. Tab teklarekin kontrol-eremuak enfokatzeko indizeak definitzen dira koadro horretan.

## Aldatu izena

Hautatutako objektuari izena aldatu.

## Propietateak

Hautatutako sarrerarako Propietateak elkarrizketa-koadroa hasten da. Inprimaki bat hautatzen bada, Inprimaki-propietateak elkarrizketa-koadroa irekiko da. Kontrol bat hautatzen bada, Kontrol-propietateak elkarrizketa-koadroa irekiko da.

## Ireki diseinu moduan

Diseinu moduan irekitzen ditu inprimakiak, beraz, inprimakia edita daiteke.