Edukiak
Indizea 🔎︎

# VBA funtzio eta instrukzio esklusiboak

LibreOffice Basic lengoaiak VBA euskarria gaituta dagoenean gehitzen du funtzio multzo hori.

VBA funtzio esklusibo horiek Option VBASupport 1 instrukzioa LibreOffice Basic modulu baten lehen makroaren aurretik kokatzen denean gaitzen dira.

## VBA instrukzioak

## Option Compatible instrukzioa

Option Compatible aukerak VBA bateragarria den Basic konpilatzaile modua aktibatzen du modulu-mailan. CompatibilityMode() funtzioak exekuzio-garaiaren modua kontrolatzen du eta modua ezarri edo berrezarri ondoren exekutatutako kode guztiari eragiten dio.

## CompatibilityMode() funtzioa

CompatibilityMode() funtzioak exekuzio-garaiko modua kontrolatzen du eta modua ezarri edo berrezarri ondoren exekutatutako kode guztian eragiten du. Option Compatible aukerak VBA bateragarritasuna aktibatzen du modulu mailan LibreOffice Basic konpilatzailerako.

## Option ClassModule instrukzioa

Modulua kideak, propietateak, prozedurak eta funtzioak dituen klase-modulu bat dela zehazten du.

## Enum instrukzioa [VBA]

Definitu enumerazioak edo UNO ez diren konstante multzoak. Enumerazio bat programazioa errazten duen eta kodearen logikaren berrikuspena errazten duen balio-zerrenda bat da.

## Testu-funtzioak

## AscW funtzioa [VBA]

Kate-adierazpen bateko lehen karakterearen Unicode balioa ematen du.

## ChrW funtzioa [VBA]

Zehaztutako karaktere-kodeari dagokion Unicode karakterea itzultzen du.

## InStrRev funtzioa [VBA]

Kate batek beste kate baten barruan duen kokagunea itzultzen du, katearen eskuineko aldetik hasita.

## StrReverse funtzioa [VBA]

Katea itzultzen du karaktereen ordena alderantzikatuta.

## Finantza-funtzioak

## DDB funtzioa [VBA]

Aktibo baten amortizazioa kalkulatzen du, epealdi jakin baterako, metodo aritmetiko beherakorraren bidez.

## FV funtzioa [VBA]

Inbertsio baten etorkizuneko balioa ematen du, ordainketa periodiko eta konstanteetan eta interes-tasa konstantean oinarrituta (etorkizuneko balioa).

## IPmt funtzioa [VBA]

Epealdi batean amortizatuko den kopurua kalkulatzen du, ordainketa erregularrak eta interes-tasa konstantea dituen inbertsioan oinarrituta.

## IRR funtzioa [VBA]

Inbertsio baten barne-errendimenduaren tasa kalkulatzen du.

## MIRR funtzioa [VBA]

Inbertsio sorta baten barne-errendimenduaren tasa aldatua kalkulatzen du.

## NPer funtzioa [VBA]

Mailegu edo inbertsio baten periodo kopurua kalkulatzen du.

## NPV funtzioa [VBA]

Inbertsio baten uneko balio garbia kalkulatzen du, emandako deskontu-tasa batean eta diru-gordetze eta diru-ateratzeen multzo batean oinarrituta.

## Pmt funtzioa [VBA]

Mailegu edo inbertsio baten ordainketa periodiko konstanteak kalkulatzen ditu.

## PPmt funtzioa [VBA]

Ordainketa periodiko eta konstantean eta interes-tasa konstantean oinarritutako inbertsio baten kapitalaren ordainketa ematen du epealdi jakin bati dagokionez.

## PV funtzioa [VBA]

Ordainketa erregularren serie batetik datorren uneko balioa kalkulatzen du inbertsio baterako.

## Rate funtzioa [VBA]

Mailegu edo inbertsio baten interes-tasa itzultzen du.

## SLN funtzioa [VBA]

Epealdi bateko amortizazioa kalkulatzen du zuzeneko metodoaren bidez. Amortizazioaren kopurua konstantea da amortizazio-epealdian zehar.

## SYD funtzioa [VBA]

Amortizazio-tasa aritmetiko beherakorra ematen du.

## Data eta orduaren funtzioak

## FormatDateTime funtzioa [VBA]

Dataren eta/edo orduaren formatua aplikatzen dio data-adierazpen bati eta emaitza kate modura itzultzen du.

## MonthName funtzioa [VBA]

MonthName funtzioak hilabete-zenbaki zehatz baten tokiko izena ematen du.

## WeekdayName funtzioa [VBA]

WeekdayName funtzioak asteko egun baten izena ematen du.

## Fitxategien S/I funtzioak

## Input funtzioa [VBA]

Fitxategi bitar edo sarrera-fitxategi baten korronte irekia itzultzen du (Katea).

## Funtzio matematikoak

## Round funtzioa [VBA]

Round funtzioak digitu kopuru jakin batera biribildutako zenbaki bat ematen du.

## FormatNumber [VBA]

Zenbakizko adierazpen bati aplikatutako zenbaki-formatua duen kate bat itzultzen du.

## Partition funtzioa [VBA]

Kate bat itzultzen du, zenbaki bat barrutien serie kalkulatu baten baitan non agertzen den adierazteko.

## Objektu-funtzioak