Edukiak
Indizea 🔎︎

# Formula

Azpimenu bat irekitzen du, eta horren bidez formula bat txerta dezakezu taulako gelaxka batean. Kokatu kurtsorea taulako gelaxka batean edo dokumentuan emaitza agertzea nahi duzun lekuan. Egin klik Formula ikonoan eta aukeratu nahi duzun formula azpimenuan.

Formaula sarrera-lerroan agertuko da. Taulako gelaxka-barrutia zehazteko, hautatu nahi dituzun gelaxkak saguaren bidez. Dagozkien gelaxka-erreferentziak sarrera-lerroan ere agertzen dira. Sartu beharrezko parametro osagarriak eta egin klik Aplikatu botoian sarrera berresteko. Formula zuzenean ere sar dezakezu sintaxia egokia ezagutzen baduzu. Hori beharrezkoa da, adibidez, Txertatu eremuak eta Editatu eremuak elkarrizketa-koadroetan.

Formula

## Formula-aukeren laburpena

### Oinarrizko kalkulu-funtzioak

Batuketa | + | Batura kalkulatzen du. Adibidea: <A1> + 8
Kenketa | - | Diferentzia kalkulatzen du Adibidea: 10 - <B5>
Biderketa | MUL edo * | Biderkadura kalkulatzen du. Adibidea: 7 MUL 9
Zatiketa | DIV edo / | Zatidura kalkulatzen du Adibidea: 100 DIV 15

### Azpimenuko oinarrizko funtzioak

Batuketa | SUM | Hautatutako gelaxken batuketa kalkulatzen du. Adibidea: SUM <A2:C2> funtzioak A2tik C2rako gelaxken balioen batura bistaratzen du
Biribildu | ROUND | Zenbaki bat biribiltzen du zehaztutako dezimal kopurua erabilita. Adibidea: 15,678 ROUND 2 funtzioak 15,68 bistaratzen du
Ehunekoa | PHD | Ehunekoa kalkulatzen du. Adibidea: 10 + 15 PHD formulak 10,15 bistaratzen du
Erro karratua | SQRT | Erro karratua kalkulatzen du. Adibidea: SQRT 25 formulak 5,00 bistaratzen du
Potentzia | POW | Zenbaki baten berretura kalkulatzen du. Adibidea: 2 POW 8 formulak 256,00 bistaratzen du

### Eragileak

Eragile bat baino gehiago txertatu daiteke formulan. Aukeratu honako funtzioen artean:

Zerrenda-bereizlea | | | Zerrenda bateko elementuak bereizten ditu. Zerrendaren adibidea: MIN 10|20|50|<C6>|<A2:B6>|20
berdin | EQ edo == | Hautatutako balioak berdinak diren egiaztatzen du. Berdinak ez badira, emaitza zero izango da, bestela 1 (true) agertuko da. Adibidea: <A1> EQ 2 formulak 1 bistaratzen du, A1en edukia 2 baldin bada.
Desberdin | NEQ edo != | Hautatutako balioen arteko desberdintza probatzen du. Adibidea: <A1> NEQ 2 formulak 0 (oker) bistaratzen du, A1en edukia 2 baldin bada.
Txikiago edo berdin | LEQ | Zehaztutako balioa baino txikiagoak edo berdinak diren balioak probatzen ditu. Adibidea: <A1> LEQ 2 formulak 1 (egiazkoa) bistaratzen du, A1en edukia 2 baino txikiagoa edo berdina baldin bada.
Handiago edo berdin | GEQ | Zehaztutako balioa baino handiagoak edo berdinak diren balioak probatzen ditu. Adibidea: <A1> GEQ 2 formulak 1 (egiazkoa) bistaratzen du, A1en edukia 2 baino handiagoa edo berdina bada.
Gutxiago | L | Zehaztutako balioa baino txikiagoak diren balioak probatzen ditu. Adibidea: <A1> L 2 formulak 1 (egiazkoa) bistaratzen du, A1en edukia 2 baino txikiago bada.
Handiago | G | Zehaztutako balioa baino handiagoak diren balioak probatzen ditu. Adibidea: <A1> G 2 formulak 1 (egiazkoa) bistaratzen du, A1en edukia 2 baino handiago bada.
Edo boolearra | OR | OR boolearrarekin bat datozen balioak probatzen ditu. Adibidea: 0 OR 0 formulak 0 (faltsua) bistaratzen du, gainerako guztiak 1 (egiazkoa) bistaratzen du
Edo boolear esklusiboa | XOR | OR boolear esklusiboarekin bat datozen balioak probatzen ditu. Adibidea: 1 XOR 0 formulak 1 (egiazkoa) bistaratzen du
Eta boolearra | AND | AND boolearrarekin bat datozen balioak probatzen ditu. Adibidea: 1 AND 2 formulak 1 (egiazkoa) bistaratzen du
EZ logikoa | NOT | NOT boolearrarekin bat datozen balioak probatzen ditu. Adibidea: NOT 1 (egiazkoa) formulak 0 (faltsua) bistaratzen du

### Funtzio estatistikoak

Honako funtzio estatistikoen artean aukeratu daiteke:

Batezbestekoa | MEAN | Balioen batezbesteko aritmetikoa kalkulatzen du barruti edo zerrenda batean. Adibidea: MEAN 10|30|20 formulak 20 bistaratzen du
Balio minimoa | MIN | Balio minimoa kalkulatzen du barruti edo zerrenda batean. Adibidea: MIN 10|30|20 formulak 10 bistaratzen du
Balio maximoa | MAX | Balio maximoa kalkulatzen du barruti edo zerrenda batean. Adibidea: MAX 10|30|20 formulak 30,00 bistaratzen du

### Funtzio trigonometrikoak

Honako funtzio trigonometrikoen artean aukeratu daiteke:

Sinua | SIN | Sinua kalkulatzen du radianetan. Adibidea: SIN (PI/2)
Kosinua | COS | Kosinua kalkulatzen du radianetan. Adibidea: COS 1
Tangentea | TAN | Tangentea kalkulatzen du radianetan. Adibidea: TAN <A1>
Arku sinua | ASIN | Arku sinua kalkulatzen du radianetan. Adibidea: ASIN 1
Arku kosinua | ACOS | Arku kosinua kalkulatzen du radianetan. Adibidea: ACOS 1
Arku tangentea | ATAN | Arku tangentea kalkulatzen du radianetan. Adibidea: ATAN 1

### Dokumentu-propietateen aldagaiak

Ondorengo dokumentu-propietateak Fitxategia - Propietateak - Estatistikak aukeran ere aurki ditzakezu.

CHAR | Dokumentuko karaktere kopurua
WORD | Dokumentuko hitz kopurua
PARA | Dokumentuko paragrafo kopurua
GRAPH | Dokumentuko grafiko kopurua
TABLES | Dokumentuko taula kopurua
OLE | Dokumentuko OLE objektuen kopurua
PAGE | Dokumentuko orrialde kopurua guztira

### Definitutako beste balio batzuk

PI | PI | 3,1415...
Euler-en konstantea | E | 2,71828...
Egiazkoa | TRUE | ez da 0
Faltsua | FALSE | 0