Edukiak
Indizea 🔎︎

# Adierazpen erregularrak erabiltzea testu-bilaketetan

Adierazpen erregularrak erabil daitezke zenbait karaktere zehaztugabe edo ikusezin bilatzeko.

Adierazpen erregularrekin bilaketak egitea ez da komodinekin egitea bezalakoa. LibreOffice Writer aplikazioak adierazpen erregularren bidezko bilaketak soilik onartzen ditu.

Dokumentuan testua bilatzeko eta ordezteko, adierazpen erregularrak erabil ditzakezu. Adibidez, "s.n" komodinak "sun" eta "son" aurkitzen ditu.

1. Aukeratu Editatu - Bilatu eta ordeztu.

2. Egin klik Aukera gehiago elementuan, elkarrizketa-koadroa zabaltzeko.

3. Hautatu Adierazpen erregularrak kontrol-laukia.

4. Bilatu koadroan, idatzi bilatutako terminoa eta bilaketan erabili nahi dituzun adierazpen erregularrak.

5. Sakatu Bilatu hurrengoa edo Bilatu denak.

## Adierazpen erregularren adibideak

1. Karaktere batentzako adierazpen erregularra puntua (.) da.

2. Zeroren edo aurreko karakterearen agerraldi gehiagorentzako adierazpen erregularra izartxoa da. Adibidez: "123*" idatzita "12" "123" eta "1233" aurkituko dira.

3. Zero edo edozein karaktereren agerraldi gehiago bilatzeko adierazpen erregularren konbinazioa puntua eta izartxoa (.*) dira.

4. Paragrafo-amaierarentzako adierazpen erregularra dolar-ikurra ($) da. Paragrafo-hasierarentzako, adierazpen erregularren karaktere-konbinazioa tartekatze-zeinua eta puntua (^.) dira.

5. Tabulazio-karaktere batentzako adierazpen erregularra puntua \t da.

Adierazpen erregularrak erabiliz bilaketa paragrafo batean bakarrik funtzionatuko du. Adierazpen erregularrak erabiliz paragrafo bat baino gehiagotan bilatzeko, bilaketa berezitu bat egin paragrafo bakoitzean.

Erlazionatutako gaiak

Adierazpen erregularren zerrenda