Edukiak
Indizea 🔎︎

# Karaktereak Letra-tipoa

Zehaztu aplikatu nahi duzun formatua eta letra-tipoa.

Komando hau erabiltzeko...

Aukeratu Formatua - Karakterea - Letra-tipoa fitxa.

Aukeratu Ikusi - Estiloak, ireki sarrera baten laster-menua, eta aukeratu Aldatu/Berria - Letra-tipoa fitxa.

Ireki laster-menua datu-baseko taula bateko errenkada-goiburuko batean - aukeratu Taularen formatua - Letra tipoa fitxa.

Aukeratu Formatua - Titulua - Karakterea fitxa (diagrama-dokumentuak).

Aukeratu Formatua - Legenda - Karakterea fitxa (diagrama-dokumentuak).

Aukeratu Formatua - Ardatza - Karakterea fitxa (diagrama-dokumentuak).

Aukeratu Formatua - Gelaxkak - Letra-tipoa fitxa (kalkulu-orriak).

Formatua - Orrialdea - Goiburukoa/orri-oina menua - Editatu botoia (kalkulu-orriak).

Aldaketak uneko hautapenean aplikatzen dira, kurtsorean dagoen hitz osoan edo idazten duzun testu berrian.

Hizkuntza-ezarpenen arabera, ondorengo letra-tipoen formatua alda daiteke:

- Mendebaldeko testuen letra-tipoa - Karaktere-joko latindarra

- Testu asiarren letra-tipoa - Txinera, japoniera edo koreeraren karaktere-jokoa

- Testu-diseinu konplexuaren letra-tipoa - testuaren noranzkoa ezkerretik eskuinera

Testu-diseinu konplexuaren eta asiar karaktere-jokoaren euskarria gaitzea nahi baduzu, aukeratu LibreOffice - Hobespenak Tresnak - Aukerak - Hizkuntza-ezarpenak - Hizkuntzak, eta ondoren, hautatu Gaituta kontrol-laukia dagokion arean.

## Letra-tipoa

Sartu erabili nahi duzun letra-tipo baten izena, edo hautatu bat zerrendatik.

Letra-tipoen izenak, bakoitza bere letra-tipoarekin idatzita ikus daiteke, Erakutsi letra-tipoen aurrebista eremua markatzen bada LibreOffice - Ikusi atalean, Aukerak elkarrizketa-koadroan.

Objektu-barrako ikonoa:

Letra-tipoaren izena

## Letra-tipoaren familia

Hautatu aplikatu nahi duzun formatua.

Objektu-barrako ikonoa:

Lodia

Etzana

## Tamaina

Sartu edo hautatu letra-tipoari aplikatu nahi diozun tamaina. Letra-tipo eskalagarrietarako, dezimalak ere sartu ditzakezu.

Beste estilo batean oinarritutako estilo bat sortzen ari bazara, ehuneko bat edo puntu-balio bat sar dezakezu (adibidez, -2pt edo +5pt).

Objektu-barrako ikonoa:

Letra-tamaina

Letra-tamaina

## Hizkuntza

Idazten duzun testuan edo hautatutako testuan ortografia-egiaztatzaileak erabiltzen duen hizkuntza ezartzen du. Erabilgarri dauden hizkuntza-moduluek hautamarka bat dute aurrean.

Hizkuntza-zerrenda konbinazio-koadro editagarri batean badago, baliozko BCP 47 hizkuntza-etiketa bat sartu dezakezu, esleitu nahi duzun hizkuntza ez bada zerrendan agertzen.

Hizkuntza-etiketei buruzko xehetasun gehiagorako, begiratu Erabiltzaileentzat atala langtag.net webgunean.

Gelaxken hizkuntza-ezarpena ere aldatu daiteke (aukeratu Formatua - Gelaxkak - Zenbakiak).

Hautatutako hizkuntzaren ortografia-egiaztatzeak funtziona dezan, hari dagokion hizkuntza-modulua instalatuta izan behar da. Hizkuntza-sarrerak hautamarka izango du hizkuntza horren ortografia-egiaztatzea aktibatuta badago.

## Letra-tipoen ezaugarriak

Hautatu eta aplikatu letra-tipoen ezaugarri tipografikoak karakterei.

## Aurrebista-eremua

Uneko hautapenaren aurrebista bistaratzen du.

Erlazionatutako gaiak

Asiako hizkuntzen euskarria

Testu-diseinu konplexuaren euskarria