Edukiak
Indizea 🔎︎

# Taulentzako autoformatua

Uneko taulari formatuak automatikoki aplikatzen dizkio, letra-tipoa, itzaldura eta ertzak barne.

Komando hau erabiltzeko...

Aukeratu Taula - Autoformatu-estiloak (kurtsorea taulan dagoela)

## Autoformatua taulei aplikatzea

1. Egin klik taulako gelaxka batean edo hautatu formatua eman nahi diezun gelaxkak.

2. Aukeratu Taula - Autoformatu-estiloak, eta egin klik aplikatu nahi duzun formatuan.

3. Sakatu Ados.

## Formatua

Taulentzat erabilgarri dauden formatu-estiloak zerrendatzen ditu. Egin klik aplikatu nahi duzun formatuan, eta ondoren egin klik Ados botoian.

## Gehitu

Taula-estilo berria gehitzen dio zerrendari.

1. Eman formatua dokumentuko taula bati.

2. Hautatu taula, eta ondoren, aukeratu Taula - Autoformatu-estiloak.

3. Sakatu Gehitu.

4. Gehitu autoformatua elkarrizketa-koadroan, sartu izen bat, eta ondoren sakatu Ados.

## Ezabatu

Hautatutako taula-estiloa ezabatzen du. Ezin da "Estilo lehenetsia" taula-estiloa ezabatu.

## Formatua

Aukeratu hautatutako taula-estiloan sartu nahi dituzun formatu-atributuak.

### Zenbaki-formatua

Hautatutako taula-estiloan zenbakitze-formatuak sartzen ditu.

### Letra-tipoa

Hautatutako taula-estiloan letra-tipoen formatua sartzen du.

### Lerrokatu

Hautatutako taula-estiloan lerrokatze-ezarpenak sartzen ditu.

### Ertza

Hautatutako taula-estiloan ertz-estiloak sartzen ditu.

### Eredua

Hautatutako taula-estiloan atzeko planoaren estiloak sartzen ditu.

## Aldatu izena

Hautatutako taula-estiloaren izena aldatzen du. Ezin da "Estilo lehenetsia" taula-estiloaren izena aldatu.