Edukiak
Indizea 🔎︎

# Iruzkina

Iruzkin bat txertatzen du hautatutako testuaren inguruan edo kurtsorearen uneko kokapenean.

Komando hau erabiltzeko...

Aukeratu Txertatu - Iruzkina.

## Iruzkinak txertatzea

Writerren, Txertatu - Iruzkina aukerak edo ⌘+Aukera Ctrl+Alt+C tekla konbinazioak iruzkin-aingura bat txertatzen du kurtsorearen uneko kokagunean. Iruzkin-kutxa bat bistaratuko da orriaren marjinan, bertan zure iruzkinaren testua sartu dezakezu. Marra batek aingura eta iruzkinaren kutxa lotzen ditu. Testu-barruti bat hautatzen bada, iruzkina testu-barrutira lotuko da.

Calc, Draw eta Impressen, Txertatu - Iruzkina komandoak iruzkin bat txertatzen du.

Egilearen izena eta iruzkin honen sortze-data eta –ordua erakusten dira iruzkinen koadroaren behealdean.

Egile bakoitzaren iruzkinek kolore bat daukate. Aukeratu LibreOffice - Hobespenak Tresnak - Aukerak - LibreOffice – Erabiltzaile-datuak aukera zure izena sartzeko, iruzkinaren egile gisa ager zaitezen.

## Iruzkinak editatzea

Dokumentuan idazteko baimena duten erabiltzaile guztiek egile guztien iruzkinak editatu eta ezaba ditzakete.

Iruzkinen koadroak beherako gezi bat duen ikono bat dauka. Egin klik ikonoan iruzkinak ezabatzeko komandoak dituen menu bat irekitzeko.

Aukeratu komando bat uneko iruzkina ezabatzeko, edo uneko dokumentuko egile beraren iruzkin guztiak ezabatzeko, edo dokumentuko iruzkin guztiak ezabatzeko.

Testu-dokumentu batean iruzkina beste egile batek idatzi badu, Erantzun komandoa dago testuinguruko menuan. Komando horrek iruzkin berri bat eransten dio erantzutea nahi den iruzkinari. Iruzkin-aingura berdina da bi iruzkinentzako. Idatzi zure erantzunaren testua iruzkin berrian. Gorde eta bidali dokumentua beste egileei, gero egile horiek erantzunak gehi ditzakete, baita ere.

Erabili Ikusi - Iruzkinak iruzkin guztiak erakutsi edo ezkutatzeko.

Testu-dokumentuen Aurkitu eta ordeztu elkarrizketa-koadroan, bilaketetan iruzkin-testuak ere kontuan hartzea hauta dezakezu.

## Testu-dokumentuetan iruzkin batetik bestera nabigatzea

Kurtsorea iruzkin baten barruan dagoenean, ⌘+Aukera Ctrl+Alt+Page Down teklak sakatu daitezke hurrengo iruzkinera joateko, edo ⌘+Aukera Ctrl+Alt+Page Up teklak sakatu daitezke aurreko iruzkinera joateko.

Kurtsorea testu normalaren barruan dagoenean, sakatu goian aipatutako teklak hurrengo edo aurreko iruzkinaren aingurara joateko. Korritze-barra bertikalaren azpiko Nabigazioa leiho txikia ere erabil daiteke iruzkin baten ainguratik hurrengo iruzkinaren aingurara joateko.

Halaber, Nabigatzailea ere ireki daiteke iruzkin guztien zerrenda ikusteko. Iruzkin bat editatu edo ezabatzeko, egin klik eskuineko botoiarekin iruzkinaren izenean, nabigatzailean.

## Iruzkinak inprimatzea

Zure testu-dokumentu guztietako iruzkinak inprimatzeko aukerak aldatzeko, aukeratu Tresnak - Aukerak - LibreOffice Writer - Inprimatu.

## Kalkulu-orrietako iruzkinak

Gelaxka bati iruzkin bat eransten diozunean, bunbuilo bat agertuko da testua sar dezazun. Gelaxka baten goiko eskuineko ertzean agertzen den karratu txikiak iruzkinaren kokagunea adierazten du. Iruzkina beti ikusgai egon dadin, egin klik eskuineko botoiaz gelaxkan eta aukeratu Erakutsi iruzkina.

Iruzkin baten objektu-propietateak aldatzeko, adibidez atzeko planoaren kolorea, aukeratu Erakutsi iruzkina goian bezala eta, gero, egin klik iruzkinean eskuineko botoiarekin. Ez egin klik bikoitza testuan!

Erakutsitako iruzkin bat editzeko, sakatu bi aldiz iruzkinaren testuan. Modu iraunkorrean erakusten ez den iruzkin bat editatzeko, egin klik saguaren eskuineko botoiarekin iruzkina duen gelaxkan, eta ondoren hautatu Editatu iruzkina. Iruzkinaren testuaren formatua zehazteko, egin eskuineko klik iruzkinaren testuan edizio moduan.

Iruzkin baten kokagunea edo tamaina aldatzeko, arrastatu iruzkinaren ertz edo izkina bat.

Iruzkina ezabatzeko, egin klik eskuineko botoiaz gelaxkan eta aukeratu Ezabatu iruzkina.

Halaber, Nabigatzailea leihoan iruzkin baten izenean eskuineko botoiarekin klik egin daiteke, zenbait edizio-komando aukeratu ahal izateko.

Kalkulu-orriko iruzkinetarako inprimatzeko aukerak ezartzeko, aukeratu Formatua - Orria, eta, gero, egin klik Orria fitxan.

Impressen, Oharren ikuspegia erabiltzea aukeratu dezakezu oharren orri bat idazteko diapositiba bakoitzerako. Horrez gain, iruzkinak txerta ditzakezu diapositibetan.