Edukiak
Indizea 🔎︎

# Baldintza

Definitu hemen baldintzapeko estiloetarako baldintzak.

Komando hau erabiltzeko...

Egin klik eskuineko botoiarekin Testu-gorputza estiloa duen paragrafoan. Aukeratu Editatu paragrafo-estiloa - Baldintza fitxa.

Baldintzapeko estiloak testuinguruaren arabera propietate desberdinak dituzten paragrafo-estiloak dira. Definitutakoan, ezin dituzu baldintzapeko estiloen baldintzapeko propietateak aldatu.

LibreOffice aplikazioak honela aplikatzen ditu baldintzapeko estiloko paragrafo-propietateak (termino lodiak elkarrizketa-koadroetako eremuen izenburuak dira): Baldintzapeko estiloaren bidez formateatutako paragrafoa Aplikatutako estiloa estekatuta duen Testuinguruan baldin badago, baldintza horren Paragrafo-estiloa erabiliko da. Testuinguruari estekatutako estilorik ez badago, baldintzapeko estiloan definitutako atributuak aplikatzen dira. Ondorengo adibideak erakusten du lotura hori:

1. Ireki testu-dokumentu huts bat eta idatzi goiburua duen gutun komertzial laburra (Formatua - Orrialdea - Goiburukoa).

2. Definitu paragrafo-estilo berri bat. Horretarako, aukeratu Berria aukera Estiloak leihoan, eta hautatu gutun komertzialean aplikatu nahi dituzun paragrafo-propietate guztiak Paragrafo-estiloa elkarrizketa-koadroan. Estilo horri jarri "Gutun komertziala" izena.

3. Ondoren, egin klik Baldintza fitxan eta hautatu Baldintzapeko estiloa eremua paragrafo-estilo berria baldintzapeko estilo gisa definitzeko.

4. Testuinguruan, hautatu goiburukoaren sarrera eta Paragrafo-estiloetan hautatu gutun komertzialeko goiburukoaren estiloa; adibidez, "Goiburukoa" paragrafo-estilo lehenetsia. Zure estiloa ere hauta dezakezu.

5. Testuinguruari paragrafo-estiloa aplikatzeko, egin klik bikoitza Paragrafo-estiloak zerrenda-koadroko hautatutako sarreran, edo erabili Aplikatu.

6. Egin klik Ados botoian paragrafo-estiloaren elkarrizketa-koadroa ixteko, eta, ondoren, eman formatua gutun komertzialeko paragrafo guztiei, goiburukoari barne, "Gutun komertziala" baldintzapeko paragrafo-estiloa aplikatuz. (Goiburukoan klik egitean, baliteke Estilo guztiak edo Estilo pertsonalizatuak bistaratu behar izatea estilo-zerrendan 'gutun komertziala' estilo berria erabiltzeko.)

Goiburuko testuak paragrafo-estiloan zehaztutako atributuak ditu; dokumentuko beste zatiek, berriz, baldintzapeko paragrafo estiloan definitutako atributuak dituzte.

"Testu-gorputza" estiloa baldintzapeko estilo gisa sortu zen. Beraz, handik eratortzen den edozein estilo baldintzapeko estilo gisa erabil daiteke.

Testuinguruari aplikatutako paragrafo-estiloa beste formatu batzuetara (RTF, HTML, etab.) esportatzerakoan erabiltzen da.

## Baldintzapeko estiloa

Markatu lauki hori estilo berri bat baldintzapeko estilo gisa definitzeko.

## Testuingurua

Hemen LibreOffice aplikazioan aurrez definitutako testuinguruak ikus ditzakezu, 1etik 10erako kapitulu-mailak, 1etik 10erako zenbakitze-/bulet-mailak, taulen goiburukoa, aurkibideak, sekzioak, ertzak, oin-oharrak, goiburukoak eta orri-oinak barne.

## Estilo aplikatua

Hemen testuinguru bati aplikatutako paragrafo-estilo guztien zerrenda ikusiko duzu.

## Estiloak

Testuinguru bati esleitu diezazkiokezun paragrafo-estilo guztien zerrendan ikusten da zerrenda-koadro horretan.

## Estilo taldeak

'Estiloak' leihoan bistara ditzakezun estilo taldeak honakoak dira.

Izena | Esanahia
Automatikoa | Uneko testuinguruari dagozkion estiloak bistaratzen ditu.
Estilo guztiak | Estilo-kategoria aktiboko estilo guztiak bistaratzen ditu.
Aplikatu estiloak | Uneko dokumentuan aplikatutako (hautatutako kategoriako) estiloak bistaratzen ditu.
Estilo pertsonalizatuak | Hautatutako estilo-kategorian dauden erabiltzaileak definitutako estilo guztiak bistaratzen ditu.
Karaktere-estiloak | Testuaren formatu-estiloak bistaratzen ditu.
Kapitulu-estiloak | Izenburuen formatu-estiloak bistaratzen ditu.
Zerrenda-estiloak | Zenbaki edo buletdun zerrenden formatu-estiloak bistaratzen ditu.
Indize-estiloak | Indizeen formatu-estiloak bistaratzen ditu.
Eskualde bereziko estiloak | Goiburuko, orri-oin, oin-ohar, amaiera-ohar, taula eta epigrafeen formatu-estiloak bistaratzen ditu.
HTML estiloak | HTML dokumentuetarako estiloen zerrenda bistaratzen du.
Baldintzapeko estiloak | Erabiltzaileak definitutako baldintzapeko estiloak bistaratzen ditu.
Hierarkikoa | Hautatutako estilo-kategoriako estiloak zerrenda hierarkikoan bistaratzen ditu. Estiloak azpimailetan bistaratzeko, egin klik azpimailaren izenaren ondoko plus ikurrean (+).

## Kendu

Egin klik hemen hautatutako estiloari esleitutako uneko testuingurua kentzeko.

## Esleitu

Egin klik Esleitu botoian hautatutako paragrafo-estiloa definitutako testuinguruari aplikatzeko.