Edukiak
Indizea 🔎︎

# XML iragazkiak sortzea

## XML iragazkiak sortzea LibreOffice aplikaziorako

LibreOffice aplikazioarentzat XML iragazkia sortzean, XSLT estilo-orria diseinatu behar duzu. Orri horrek OpenDocument XML fitxategi-formatura eta formatu horretatik beste formatu batera bihurtzen du.

OpenDocument XML formatuari buruz informazio gehiago lortzeko, bisitatu helbide hau: https://www.openoffice.org/xml/.

Nahi baduzu, zure iragazkia duen txantiloia gehi dezakezu LibreOffice estiloak inportatzen duzun XML dokumentuan aplikatzeko.

## XML iragazkia sortzeko

1. XSLT transformaziorako estilo-orria sortu kanpoko XML formatuaren elementuak OpenDocument XML fitxategi-formatuaren elementuetan mapatzeko eta alderantziz.

2. Sortu txantiloi bat LibreOffice estiloak kanpoko XML formatuaren elementuei esleitzeko formatu horretako fitxategi bat LibreOffice aplikaziora inportatzen duzunean.

3. LibreOffice Writerren, sortu testu-dokumentu bat eta aukeratu Tresnak - XML iragazki-ezarpenak.

4. Sakatu Berria.

5. XML iragazkia elkarrizketa-koadroan, egin klik Orokorra fitxan, eta definitu iragazkiaren propietateak.

- Iragazki-izena koadroan, sartu XML iragazkiaren izena.

  Izen hori XML iragazki-ezarpenak elkarrizketa-koadroan bistaratuko da.

- Aplikazioa koadroan, hautatu iragazkia zein LibreOffice aplikaziorentzat den.

- Fitxategi motaren izena koadroan, idatzi iragazkia zein fitxategi motarentzat den.

  Izen hori fitxategi moten zerrendan bistaratuko da Ireki, Esportatu eta Gorde honela elkarrizketa-koadroetan.

- Fitxategi-luzapena koadroan, idatzi esportatutako fitxategiaren luzapena.

  Fitxategia beste XML fitxategi batzuetatik bereizteko, idatzi *.xml ez den luzapen bat.

6. Transformazioa fitxan, definitu iragazkiaren transformazio-propietateak.

- (Aukerakoa) Dokumentu mota koadroan, idatzi kanpoko fitxategi-formatuaren dokumentu motaren identifikatzailea.

  Identifikatzaile hori, inportatzean fitxategi mota detektatzeko erabiltzen da.

- Esportaziorako XSLTa koadroan, idatzi OpenDocument formatutik kanpoko formaturako transformazioa definitzen duen XSLT estilo-orriaren bide-izena eta fitxategi-izena.

- Inportaziorako XSLT koadroan, idatzi kanpoko formatutik OpenDocument formaturako transformazioa definitzen duen XSLT estilo-orriaren bide-izena eta fitxategi-izena.

- (Aukerakoa) Inportaziorako txantiloia koadroan, idatzi inportatutako fitxategian erabiltzen diren LibreOffice estiloak definitzen dituen txantiloiaren bide-izena eta izena.

  Transformazioa fitxan zehaztutako fitxategiak LibreOffice erabiltzailearen direktorio lokalean kopiatuko dira.

7. Sakatu Ados.

## XML iragazkia probatzeko

XML iragazki pertsonalizatu batekin oinarrizko probak egin ditzakezu LibreOffice aplikazioan.

Proba horiek ez dute dokumentua aldatzen.

1. Sortu edo ireki testu-dokumentu bat.

2. Aukeratu Tresnak - XML iragazki-ezarpenak.

3. Iragazkien zerrendan, hautatu probatu nahi duzun iragazkia eta sakatu Probatu XSLTak.

4. Esportazio-iragazki bat probatzeko, egin ekintza hauetako bat elkarrizketa-koadroko Esportatu arean:

- Sakatu Arakatu, hautatu probatu nahi duzun LibreOffice dokumentua eta sakatu Ireki.

- Uneko dokumentua probatzeko, sakatu Uneko dokumentua.

5. Inportazio-iragazkia probatzeko, sakatu Inportatu areako Arakatu, hautatu dokumentua eta sakatu Ireki.

Erlazionatutako gaiak

XML iragazkiak

XML iragazkiak banatzea