Edukiak
Indizea 🔎︎

# Txertatu

'Txertatu' menuak zure dokumentuan elementu berriak txertatzeko komandoak ditu. Irudiak, multimedia, diagramak, beste aplikazioetako objektuak, hiperestekak, iruzkinak, ikurrak, oin-orriak eta sekzioak txerta daitezke.

## Orrialde-jauzia

Eskuzko orrialde-jauzi bat txertatzen du kurtsorearen uneko kokalekuan, eta kurtsorea hurrengo orrialdearen hasieran kokatzen du.

## Eskuzko jauzia

Eskuzko lerro-jauzia, zutabe-jauzia edo orrialde-jauzia txertatzen du kurtsorea dagoen lekuan.

## Irudia

Irudi bat txertatzen du uneko dokumentuan orrialde-egokitze optimoa jarraituta eta marran zentratuta uneko gelaxka-kokapenean orrialdean edo diapositiban zentratuta.

## Multimedia

Azpimenuak hainbat iturburu eskaintzen ditu irudiak, audioak edo bideoak txertatzeko.

## Diagrama

Diagrama txertatzen du gelaxka edo taula barruti bateko datuetik abiatuta, edo lehenetsitako datuetatik.

## Objektua

Kapsulatutako objektua txertatzen du zure dokumentuan, besteak beste formulak, 3D ereduak, diagramak eta OLE objektuak.

## Forma

Azpimenu honek dokumentuak txertatu daitezkeen ohiko formak ditu, hala nola, marra, zirkuloa, triangelua eta karratua, edo sinboloak, adibidez, aurpegia bihotza eta lorea.

## Fontwork galeria

Fontwork elkarrizketa-koadroa irekitzen du, formatu-aukera arruntak erabilita sortu ezin daitekeen estilodun testua txertatu ahal izateko dokumentuan.

## Testu-koadroa

Testuaren noranzko horizontala duen testu-koadroa marrazten du, uneko dokumentuan arrastatzean. Nahi duzun tamainako testu-koadroa marrazten du dokumentuaren edozein lekutan, eta ondoren idatzi edo itsatsi testua. Biratutako testua lortzeko biratu testu-koadroa.

## Iruzkina

Iruzkin bat txertatzen du hautatutako testuaren inguruan edo kurtsorearen uneko kokapenean.

## Markoa

Menu honek marko bat txertatzeko komandoak ditu, erabiltzailearen parte-hartzearekin ala gabe.

## Epigrafea

Zenbakitutako epigrafea gehitzen dio hautatutako irudiari, taulari, markoari, testu-markoari edo formari. Komando hori atzitzeko, egin klik eskuineko botoiarekin epigrafea gehitu nahi diozun elementuan.

## Hiperesteka

Hiperestekak sortzeko eta editatzeko leihoa irekitzen da.

## Laster-marka

Laster-marka txertatzen du kurtsorea dagoen kokalekuan. Nabigatzailea erabil dezakezu markatutako kokalekura geroago azkar joateko. HTML dokumentuetan, laster-markak aingura bihurtzen dira, eta horietara hiperesteketatik joan zaitezke.

## Erreferentzia gurutzatuak

Hemen txerta ditzakezu uneko dokumenturako erreferentziak edo erreferentzia gurutzatuak. Erreferentziak dokumentu bereko edo dokumentu maisuaren azpidokumentuetako erreferentzia gurutzatuak dira.

## Karaktere berezia

Instalatutako letra-tipoetan aurkitutako ikurren barrutitik karaktereak txertatzen uzten dio erabiltzaileari.

## Formatuaren marka

Azpimenu bat irekitzen du formatu-marka bereziak (zuriune zatiezinak, marratxo bigunak eta aukerako jauziak) txertatzeko.

## Marra horizontala

Marra horizontala txertatzen du kurtsorea dagoen kokalekuan.

## Oin-oharra eta amaiera-oharra

Menu honek oin-ohar edo amaiera-ohar bat txertatzeko komandoak ditu, erabiltzailearen parte-hartzearekin ala gabe.

## Aurkibidea eta indizea

Menu bat irekitzen du indize- edo bibliografia-sarrera bat txertatzeko, edo aurkibide bat, indize bat edota bibliografia bat txertatzeko.

## Orrialde-zenbakiak

Uneko orrialdearen zenbakia txertatzen du, eremu gisa, kurtsoaren kokalekuan. Ezarpen lehenetsian Orrialde-zenbakia karaktere-estiloa erabiltzen du.

## Eremuak

Azpimenuak, dokumentuan kurtsorearen uneko kokapenean txertatu daitezkeen eremu mota arruntenak zerrendatzen ditu. Erabilgarri dauden eremu guztiak ikusteko, aukeratu Eremu gehiago.

## Goiburu eta orri-oina

Azpimenu honek orrian goiburuak eta orri-oinak gehitu eta kentzeko komandoak ditu.

## Sekzioa

Kurtsorea dagoen lekuan testu-sekzioa txertatzen du. Horren ordez, testu-bloke bat hautatu eta komando h aukera dezakezu sekzioa sortzeko. Sekzioak erabil ditzakezu, adibidez, beste dokumentu batzuetako testu-blokeak txertatzeko, zutabe-diseinu pertsonalizatuak aplikatzeko edo testu-blokeak babesteko edo ezkutatzeko baldintza bat betetzen bada.

## Gutun-azala

Gutun-azalak sortzen ditu. Hiru fitxetan, hartzailea eta bidaltzailea, bi helbideen kokalekua eta formatua, gutun-azalaren tamaina eta orientazioa zehaztu ditzakezu.

## Dokumentua

Beste dokumentu bateko edukiak uneko dokumentuan, kurtsorearen kokagunean, txertatzen ditu.

## Scripta

Script bat txertatzen du kurtsorea dagoen kokalekuan HTML edo testu-dokumentuetan.

## Inprimaki-kontrola

Azpimenu honek dokumentuan txertatu daitezkeen inprimaki-kontrolak ditu, hala nola, testu-koadroa, kontrol-laukia, aukera-botoia, eta zerrenda-koadroa.