Edukiak
Indizea 🔎︎

# Audioa edo bideoa

Audio- edo bideo-fitxategi bat txertatzen du zure dokumentuan.

Komando hau erabiltzeko...

Aukeratu Txertatu - Multimedia - Audioa edo bideoa.

Aukeratu Txertatu - Audioa edo bideoa.

## Dokumentuan film-fitxategi bat edo soinu-fitxategi bat txertatzeko

1. Egin klik fitxategia txertatu nahi duzun lekuan.

2. Aukeratu Txertatu - Multimedia - Audioa edo bideoa. LibreOffice Impress aplikazioan, aukeratu Txertatu - Audioa edo bideoa.

3. Ireki fitxategia elkarrizketa-koadroan, hautatu txertatu nahi duzun fitxategia.

   Elkarrizketa-koadro honetako zerrendan dauden fitxategi motak ez dituzte sistema eragile guztiek onartzen.

4. Sakatu Estekatu kutxa jatorrizko fitxategiarekin esteka bat sortu nahi baduzu. Hori markatuta ez badago, multimedia-fitxategia kapsulatu egingo da (ez da onartzen fitxategi-formatu guztiekin).

5. Egin klik Ireki aukeran.

Bestela, Tresnak - Media Player aukeratu dezakezu Media Player irekitzeko. Erabili Media Player onartzen diren multimedia-fitxategi guztien aurrebista ikusteko. Egin klik Media Player-en leihoko Aplikatu botoian uneko multimedia-fitxategia dokumentuan txertatzeko.

## Film edo soinu-fitxategi bat erreproduzitzeko

1. Egin klik zure dokumentuko film edo soinu-fitxategiaren objektuaren ikonoan.

   Ikonoa atzeko planoan antolatuta badago, eduki Ctrl sakatuta klik egiten duzun bitartean.

   'Multimedia erreprodukzioa' tresna-barra erakusten da.

2. Egin klik Multimedia-erreprodukzioa tresna-barrako Erreproduzitu aukeran.

Impresseko aurkezpen bat exekutatzen duzunean, uneko diapositiban kapsulatutako soinua edo bideoa automatikoki erreproduzituko da, amaitzen den arte edo diapositibatik irteten zaren arte.

Multimedia-erreprodukzioa barra erabil daiteke fitxategiaren erreprodukzioa pausarazteko, gelditzeko, errepikatzeko, baita bolumena doitzeko edo mututzeko ere. Fitxategiko uneko erreprodukzioaren kokalekua graduatzailearen ezkerraldean zehazten da. Erabili eskuineko graduatzailea erreprodukzioaren bolumena doitzeko. Film-fitxategietarako, barran zerrenda-koadro bat dago erreprodukzioaren zoom-faktorea hautatzeko.

## Onartutako multimedia formatuak

LibreOffice aplikazioek sistema eragileak instalatuta dituen multimedia-euskarriak erabiltzen dituzte.

- Microsoft Windows: LibreOffice aplikazioek DirectShow iragazkiek onartzen duten edozer ireki dezakete (formatu lehenetsien zerrenda).

- GNU/Linux: LibreOffice aplikazioek gstreamer darabilte; beraz, gstreamer erabilita erreproduzitu daitekeen edozer erabil daiteke LibreOffice aplikazioetan (definitutako moten zerrenda).

- Apple macOS: LibreOffice aplikazioek QuickTime bidez onartutako multimedia-formatuak erabili ditzakete (multimedia-formatuen zerrenda).

Erlazionatutako gaiak

Multimedia erreproduzigailua

Microsoft Windows DirectShow bidez onartutako formatu lehenetsien zerrenda.

GNU/Linux sistemetan gstreamer liburutegirako definitutako moten zerrenda.

Apple macOS QuickTime bidez onartutako multimedia-formatuen zerrenda.

LibreOffice Askbot galdera eta erantzuna