Edukiak
Indizea 🔎︎

# Orrien izena aldatzea

Orri-izenak ezartzea eginbide garrantzitsua da, erraz irakurtzen eta ulertzen diren kalkulu-orriak sortzea ahalbidetzen baitu. Zure dokumentuko orri baten izena aldatzeko:

1. Egin klik orriaren fitxan hura hautatzeko.

2. Ireki orri-fitxaren laster-menua eta hautatu Aldatu izena orriari komandoa. Elkarrizketa-koadro bat agertuko da, izen berria bertan sartzeko.

3. Idatzi orriari jarri nahi diozun izen berria, eta egin klik Ados botoian.

4. Bestela, mantendu sakatuta ⌥ tekla Alt tekla, eta egin klik orri-izen batean, eta sartu zuzenean izen berria.

   Zure X leiho-kudeatzailearen araberakoa da funtzio honen erabilgarritasuna.

Orri-izenek ia edozein karaktere izan dezakete. Hala ere, badaude zenbait muga. Honako karaktereak ez dira onartzen orri-izenetan:

- bi puntu :

- alderantzizko barra \

- barra /

- galdera-marka ?

- izartxoa *

- ezkerreko kortxetea [

- eskuineko kortxetea ]

- komatxo bakuna ' izenaren lehenengo edo azken karaktere gisa

Gelaxka-erreferentzietan, orri-izenak ' komatxo bakunen artean joan behar du, izenak alfanumerikoak edo azpimarra ez diren beste karaktereren bat badauka. Izen baten barruko komatxo bakun bati ihes egiteko, bikoiztu (bi marratxo bakun).

Esaterako, orri batean A1 gelaxkari erreferentzia egin nahi badiozu ondoko izenarekin:

Urteko orria

Erreferentzia komatxo bakun artean sartu behar da, eta izenaren barruko komatxo bakarra bikoiztu behar da:

'Urteko orria'.A1

Orri baten izena ez da kalkulu-orriaren izenaren menpekoa. Kalkulu-orriaren izena, hura fitxategi moduan gordetzen duzun lehen aldian sartzen duzu.

Dokumentuak 10.000 orri arte izan ditzake, eta bakoitzak izen desberdin bat izan behar du.

Aurrizki bat ezar daiteke sortzen diren orri berrietarako. Ikus Calc aukeren orri hau.

Erlazionatutako gaiak

Orri-izen berrietan aurrizkiak erabiltzea.

Orri anizkoitzak aplikatzea