Edukiak
Indizea 🔎︎

# Lerrokatzea

Uneko gelaxkako edo hautatutako gelaxketako edukien lerrokatze-aukerak ezartzen ditu.

Komando hau erabiltzeko...

Aukeratu Formatua - Titulua - Titulu nagusia - Lerrokatzea fitxa.Aukeratu Formatua - Gelaxkak - Lerrokatzea fitxa.

Ireki datu-baseko taulako zutabe-goiburukoaren laster-menua, eta aukeratu Zutabe-formatua - Lerrokatzea fitxa.

## Horizontala

Hautatu gelaxka-edukiei aplikatu nahi diezun lerrokatze horizontala.

### Lehenetsia

Zenbakiak eskuinean eta testua ezkerrean lerrokatzen ditu.

Lehenetsia aukera hautatu bada, zenbakiak eskuinean lerrokatuko dira eta testua ezkerraldean.

### Ezkerrean

Gelaxken edukia ezkerrean lerrokatzen du.

Objektu-barrako ikonoa:

Lerrokatu ezkerrean

### Eskuinean

Gelaxken edukia eskuinean lerrokatzen du.

Objektu-barrako ikonoa:

Lerrokatu eskuinean

### Erdian

Gelaxkaren edukia horizontalean zentratzen du.

Objektu-barrako ikonoa:

Lerrokatu horizontalean zentratuta Erdian

### Justifikatua

Gelaxkaren edukia ezkerraldean lerrokatzen du eta gelaxken ertzak eskuinaldean.

Objektu-barrako ikonoa:

Justifikatua

### Beteta

Gelaxkaren edukia (zenbakia eta testua) gelaxkaren area ikusgaia bete arte errepikatzen du. Eginbide honek ez du balio lerro-jauziak dauden testuan.

### Banaketa

Edukia modu uniformean lerrokatzen du gelaxka osoan zehar. Justifikatua aukerarekin ez bezala, azken testu-lerroa ere justifikatzen du.

## Koska

Koska sortzen du gelaxkaren ezkerreko ertzetik, sartzen duzun kantitatea erabilita.

## Bertikala

Hautatu gelaxka-edukiei aplikatu nahi diezun lerrokatze-aukera bertikala.

### Lehenetsia

Gelaxka-edukiak gelaxkaren behealdean lerrokatzen ditu.

### Goian

Gelaxkaren edukia gelaxkaren goiko ertzean lerrokatzen du.

Objektu-barrako ikonoa:

Lerrokatu goian

### Behean

Gelaxkaren edukia gelaxkaren beheko ertzean lerrokatzen du.

Objektu-barrako ikonoa:

Lerrokatu behean

### Ezkutatu

Gelaxkaren edukia bertikalean zentratzen du.

Objektu-barrako ikonoa:

Lerrokatu bertikalean zentratuta

### Justifikatua

Gelaxkaren edukiak goiko eta beheko gelaxka-ertzekin lerrokatzen du.

### Banaketa

Justifikatua bezala, testu-orientazioa bertikala denean salbu. Kasu horretan, Banatua ezarpen horizontalaren antzeko portaera du, alegia, azken lerroa ere justifikatuko da.

## Testuaren orientazioa

Gelaxkaren edukiaren testu-orientazioa ezartzen du.

Testua biratzea

Sakatu disko-markagailuan, testu-orientazioa ezartzeko.

### Gradu

Sartu hautatutako gelaxk(ar)en testuaren biraketa-angelua. Zenbaki positibo batek testua ezkerrerantz biratzen du eta zenbaki negatibo batek testua eskuinerantz biratzen du.

### Erreferentziako ertza

Zehaztu zein gelaxka-ertzetatik idatzi behar den biratutako testua.

1. Testu-hedapena gelaxkaren beheko ertzetik: Beheko gelaxka-ertzetik kanporantz idazten du biratutako testua.

2. Testu-hedapena gelaxkaren goiko ertzetik: Goiko gelaxka-ertzetik kanporantz idazten du biratutako testua.

3. Testu-hedapena gelaxkaren barnean soilik: Biratutako testua gelaxkaren barnean idazten du soilik.

### Bertikalean pilatuta

Testua bertikalean lerrokatzen du.

Komando horiek atzitzeko, lehenago asiar hizkuntzen euskarria gaitu behar duzu LibreOffice - Hobespenak Tresnak - Aukerak - Hizkuntza-ezarpenak - Hizkuntzak aukeran.

### Testu asiarren diseinu modua

Kontrol-lauki hau erabilgarri egongo da Asiako hizkuntzen euskarria gaituta badago eta testuaren noranzkoa bertikalean ezartzen bada. Karaktere asiarrak bata bestearen azpian lerrokatzen ditu hautatutako zutabean. Gelaxkan testu-lerro bat baino gehiago badago, lerroak eskuinetik ezkerrera antolatutako testu-zutabe bihurtzen dira. Mendebaldeko karaktereak bihurtutako testu batean eskuinerantz 90 gradu biratzen dira. Karaktere asiarrak ez dira biratzen.

## Propietateak

Zehaztu gelaxkako testu-fluxua.

### Egokitu testua automatikoki

Testua beste lerro batean egokitzen du gelaxkaren ertzean. Lerro kopurua gelaxkaren zabaleraren araberakoa da. Lerro-jauzi bat eskuz sartzeko, sakatu ⌘Ctrl+⏎ teklak gelaxkan.

Gelaxketan lerro-jauziak txertatzea

### Hitz-zatiketa aktibatuta

Hitz-zatiketa gaitzen du, testua hurrengo lerrora egokitu dadin.

### Txikiagotu gelaxka-tamainara egokitzeko

Letra-tipoaren ageriko tamaina txikitzen du. Horrela, gelaxkaren edukia uneko gelaxkaren zabaleran sartzen da. Ezin zaio komando hau aplikatu lerro-jauziak dituen gelaxka bati.