Edukiak
Indizea 🔎︎

# Tresna-barrak

Atal honetan LibreOffice Writerren erabilgarri dauden tresna-barren ikuspegi orokorra eskaintzen da. LibreOffice aplikazioko tresna-barren konfigurazio lehenetsia deskribatzen da informazio orokor honetan.

## Estandarra barra

Estandarra barra LibreOffice aplikazio guztietan dago erabilgarri.

## Formatua barra

'Formatua' barrak testua formateatzeko hainbat funtzio ditu.

## Marrazkia barra

Marrazkia barrak sarritan erabiltzen diren editatze-tresnak ditu. Egin klik ikono baten ondoko gezian komando osagarriak dituen tresna-barra irekitzeko.

## Irudia barra

Irudia barrak hautatutako bit-maparen grafikoak formateatzeko eta kokatzeko funtzioak ditu.

## Markoa barra

Marko bat hautatutakoan, Markoa barrak markoa formateatzeko eta kokatzeko funtzio garrantzitsuenak eskaintzen ditu.

## OLE objektua barra

OLE objektua barra objektuak hautatutakoan agertzen da, eta objektuak formateatzeko eta kokatzeko funtziorik garrantzitsuenak ditu.

## Taula barra

Taula barrak taulekin lan egitean behar diren funtzioak ditu. Kurtsorea taularen barrura eramatean agertzen da.

## Marrazki-objektuen propietateak barra

Marrazki-objektuaren propietateak barra ikus dezakezu Writer eta Calc-en. Hautatu Ikusi - Tresna-barrak- Marrazki-objektuaren propietateak menua. Kontrolak gaituta egongo dira marrazketako objektu bat hautatuta dagoenean. Lehenetsi gisa, ikono desberdin batzuk ikusiko dituzu, uneko dokumentua testu-dokumentua edo kalkulu-orria izatearen arabera.

## Buletak eta zenbakitzea barra

Buletak eta zenbakitzea barrak zenbakitutako paragrafoen egitura aldatzeko funtzioak ditu, paragrafoen ordena aldatzeko eta paragrafo-mailak zehazteko funtzioak barne.

## Testu-objektua barra

Marrazki-objektuetako testua formateatzeko komandoak ditu. Testu-objektua barra marrazki-objektuan klik bikoitza eginez agertzen da.

## Egoera barra

Egoera barrak uneko dokumentuari buruzko informazioa bistaratzen du eta funtzio bereziak dituzten hainbat botoi eskaintzen ditu.

## Inprimatzeko aurrebista

Inprimatzeko aurrebista barra uneko dokumentua inprimatzeko aurrebista moduan ikustean agertzen da.

## Taula-datuen barra

Erabili taula-datuen barra datuen ikuspegia kontrolatzeko.

## Erregelak

Erregelek orrialdearen neurriak eta tabulazio, koska, ertz eta zutabeen kokalekua bistaratzen dute. Hori dena aldatzeko sagua erabil dezakezu.

## Formula barra

Formula barraren bidez kalkuluak testu-dokumentuan sortu eta txerta ditzakezu. Formula barra aktibatzeko, sakatu F2.

## Txertatu

Tresna-barrak markoak, grafikoak, taulak eta beste objektu batzuk txertatzeko hainbat funtzio ditu.

## Sailkapena barra

Sailkapena barran dokumentuen tratamendu segurua ahalegintzen duten tresnak daude.

Sailkapena tresna-barrak zenbait zerrenda-koadro ditu dokumentuaren segurtasuna hautatzen laguntzeko, bai BAF kategoria-politikaren arabera, bai BAILS mailen arabera. LibreOffice(e)k eremu pertsonalizatuak gehituko ditu dokumentu-propietateetan (Fitxategia - Propietateak, Propietate pertsonalizatuak fitxa), sailkapen-politika dokumentuaren metadatu gisa biltegiratzeko.

Joan Ikusi - Tresna-barrak menura eta hautatu Sailkapena

- TSCP (Transglobal Secure Collaboration Participation, Inc.) webgunea.

- Business Authentication Framework (BAF) dokumentua (PDF)

- Business Authorization Identification and Labeling Scheme (BAILS) dokumentua (PDF)

## Posta-konbinazioa tresna-barra

Posta-konbinazioa tresna-barrak posta-konbinazioko prozesuaren azken urratsetarako komandoak ditu.