Edukiak
Indizea 🔎︎

# Aurkezle-kontsola erabiltzea

Aurkezle-kontsolak kanpoko pantaila batean (proiektorean edo telebista handi batean) bistaratzen du diapositiba-aurkezpena, aurkezpenaren kontrolak ordenagailuko pantailan erakusten diren bitartean.

Aurkezle-kontsolak kontrol gehiago ematen du diapositiba-aurkezpenen gainean, ikuspegi desberdina eskaintzen baitu ordenagailuan eta ikusleek ikusten duten pantailan. Ordenagailuan agertzen den bistak uneko diapositiba, hurrengo diapositiba, aukeran diapositiba-oharrak eta aurkezpenerako kronometro bat erakusten ditu.

Aurkezle-kontsolak pantaila anitz onartzen dituen sistema eragileetan soilik funtzionatzen du, eta bi pantaila konektatuta daudenean soilik (bat ordenagailuaren pantaila izan daiteke).

## Aurkezle-kontsola aktibatzea

Aurkezle-kontsola gaitzeko:

- Aukeratu LibreOffice - Hobespenak Tresnak - Aukerak - LibreOffice Impress - Orokorra

- Hautatu Gaitu aurkezle-kontsola 'Aurkezpena' arean.

Aurkezle-kontsola aktibatzeko:

- Konektatu pantaila bat gehiago zure ordenagailuari,

- Exekutatu diapositiba-aurkezpena. Sakatu F5 edo ⇧+F5 edo aukeratu Diapositiba-aurkezpena - Hasi lehen diapositiban edo Hasi uneko diapositiban.

## Aurkezle-kontsolaren kontrolak

- Aurrekoa: Mugitu aurreko diapositibara.

- Hurrengoa: Mugitu hurrengo diapositibara.

- Oharrak: Bistaratu aurkezle-kontsolaren oharren modua.

- Diapositiba: Bistaratu aurkezle-kontsolaren diapositiba-antolatzailearen modua.

- Berrhasi: berrhasi diapositiba aurrezpenean iragandako denbora.

- Trukatu: Txandakatu pantailak, ordenagailuaren eta aurkezpen-pantailaren artean.

- Itxi: Oharren eta diapositiba-sailkatzailearen moduetan, itzuli modu normalera.

## Aurkezle-kontsolaren teklatu-lasterbideak

Diapositiba aurkezpena aurkezle-kontsolaren bidez exekutatzean, hurrengo teklak erabili ditzakezu:

Ekintza | Tekla edo teklak
Hurrengo diapositiba, edo hurrengo efektua | Ezkerreko klika, eskuinerako gezia, beherako gezia, zuriune-barra, orrialdea behera, enter, 'N'
Aurreko diapositiba edo aurreko efektua | Eskuineko klika, ezkerrerako gezia, gorako gezia, orrialdea gora, atzera, 'P'
Lehen diapositiba | Hasiera
Azken diapositiba | Amaiera
Aurreko diapositiba efekturik gabe | Alt+Page Up
Hurrengo diapositiba efekturik gabe | Alt+Page Down
Pantaila beltzera eraman/beltzetik ekarri | 'B', '.'
Pantaila zurira eraman/zuritik ekarri | 'W', ','
Amaitu diapositiba-aurkezpena | Esc, '-'
Joan diapositiba-zenbaki honetara: | Zenbakia eta ⏎
Handitu/txikitu oharren letra-tamaina | 'G', 'S'
Korritu oharrak gora/behera | 'A', 'Z'
Mugitu kurtsorea aurrera/atzera oharren ikuspegian | 'H', 'L'
Erakutsi aurkezle-kontsola | Ctrl-'1'
Erakutsi aurkezpen-oharrak | Ctrl-'2'
Erakutsi diapositiben ikuspegi orokorra | Ctrl-'3'

## Aurkezle-kontsolaren moduak

### Modu normala

Modu normalean, uneko diapositiba ordenagailu-pantailako ezkerrean erakusten da eta hurrengo diapositiba eskuinean.

### Oharren modua

Oharren moduan, uneko diapositiba ezkerrean bistaratzen da, diapositiba-oharrak eskuinean eta hurrengo diapositiba uneko diapositibaren azpian.

### Diapositiba-sailkatzailearen modua

Diapositiba-sailkatzailearen moduan, diapositiba guztiak bistaratzen dira ordenagailu-pantailan, eta hautatutako diapositiba aurkezpen-ordenatik kanpo bistaratzea ahalbidetzen du.

Erlazionatutako gaiak

Impress Remote erabiltzaile-gida