Edukiak
Indizea 🔎︎

# Python scripten antolaketa eta kokapena

Python scripten fitxategiak fitxategi-sisteman biltegiratzen dira, LibreOffice suiteak kontrolatutako karpetetan. Makroak instalazio-mailan, erabiltzaile-mailan edo fitxategi-mailan abiarazi daitezke.

## Python scripten kokapena

Begiratu Saioaren informazioa eskuratzea Python scripten kokalekuak programazio bidez atzitzeko.

### LibreOffice makroen edukiontzia

Kokaleku (edukiontzi) honetan dauden makroak instalazio-programak kopiatu zituen eta ordenagailuko edozein erabiltzailek erabil ditzake, eta edozein dokumentu irekik atzi ditzake edukiontzian biltegiratutako makroak. Administrazio-eskubideak behar dira horko makroak editatzeko edo berriak biltegiratzeko.

LibreOffice Macros edukiontziak fitxategi-sisteman duen kokapena sistema eragilearen araberakoa da:

- Windows sistemetan: (Installation)\share\Scripts\python.

- Linux eta macOS sistemetan: (Installation)/share/Scripts/python.

### Nire makroak

Edukiontzi hau LibreOffice erabiltzaileak soilik atzi dezake. Edozein dokumentu irekik atzi ditzake edukiontzian biltegiratutako makroak. Kokaleku honetako makroak LibreOffice erabiltzailearen profilean biltegiratzen dira.

'Nire makroak' edukiontziaren kokalekua erabiltzaile-espazioan dago eta sistema eragilearen araberakoa da:

- Windowsen,
  %APPDATA%\LibreOffice\4\user\Scripts\python.

- Linuxen eta macOSen,
  $HOME/.config/libreoffice/4/user/Scripts/python.

### Dokumentu-makroak

Dokumentu-makroak dokumentuan kapsulatuta daude eta hura irekitzen denean soilik daude erabilgarri.

## Liburutegiak, moduluak eta makroak

BASIC makroak bezala, Python makroak liburutegietan, moduluetan eta makroetan egon daitezke antolatuta.

### Python liburutegi bat sortzea

Liburutegiak edukiontzi-zuhaitzeko karpetak dira. Liburutegi bat sortzeko, gehitu bat helburu-edukiontzian. Liburutegiaren izena karpetaren izena izango da.

### Python modulu bat sortzea.

Modulu bat liburutegian edo edukiontzian dagoen python fitxategi bat da. Modulu bat sortzeko, gehitu fitxategi bat edukiontziari.

### Python makroak

Makro bat moduluko python objektu bat da.

Erlazionatutako gaiak

Saioaren informazioa eskuratzea

LibreOffice Python scripten laguntza